text:
Ushonile obengenele owokuwina inyoka
2012-10-09 16:23
Florida - Umlisa waseMelika ushonile ngemuva kokudla inqwaba yamaphela neminyundu, akudle emncintwisaneni akade ewungele efuna ukuwina inyoka.
Amaphoyisa athi u-Edward Archbold, 32, udle inqwaba yalesi zilokazana, ngemuva kwalokho wase eqala ephalaza kwaze kwabizwa i-ambulensi.
U-Archbold ushonele esibhedlela, imbangela yokushona kwakhe izokwaziwa uma sekuhlolwe isidumbu, umncintiswano ubabanjwe ngabakwaBen Siegel Reptiles, bekuwinywa izinhlobo ngezinhlobo zezinyoka.
U-Archbold, ozibiza ngo-Edward William Barry kuFacebook, ubhale ekhasini lakhe ngomncintiswano akade ezowungenela.
Ngemuva kokushona kwakhe, abangani badlulise amazwi enduduzo bezwakala bedabukile.
– Landela IzindabaNews24 kuTwitter
(@IzindabaNews24).


c: text/html

text:
UZuma uzohola ithimba eliya enhlanganweni weSADC
2013-01-09 11:03
Johannesburg - UMengameli uJacob Zuma uzohola ithimba elizohambela umhlangano wamazwe ngaphansi kweSouthern African Development Community (SADC) , kusho uMnyango wezangaPhandle.
"Umhlonishwa uMengameli uJacob Zuma uzohola ithimba laseNingizimu Afrika elizokuba yingxenye yomhlangano weSADC Extra-Ordinary Troika Summit, ozobanjelwa eDar es Salaam, e-United Republic of Tanzania,” kusho isitatimende.
Umhlangano kulindeleke ukuthi ubanjwe mhlaka-10 Januwari.
Okhulumela uMnyango uClayson Monyela, uthe umhlangano uzodingida nangesimo sezokuphepha nezombusazwe eDemocratic Republic of Congo naseMadagascar.
"I-SADC iyaqhubeka nokuba yinqola emasondosondo ebhekele ukusebenza kwemigomo yamazwe ase-Afrika, kuze kuzozuzwa impumelelo,” kuqhuba uMonyela,.
UZuma uzophelezelwa nguNgqongqoshe woMnyango wezangaPhandle nokubambisana uMaite Nkoana-Mashabane.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).

robotstxt: allowed

filter: keep


text:
Ibhungu livulele ngenhlamvu emtholampilo
2012-12-17 15:03
Montevideo - Ibhungu livulele ngenhlamvu emtholampilo e-Uruguay, latshela amaphoyisa ukuthi belifuna ukwenza lokhu okwenzeke eMelika ngesikhathi kubulawa izingane ezincane nabasebenzi, kusho iziphathimandla ngeSonto.
Amaphoyisa athe akulimalanga muntu ngesikhathi leli bhungu elineminyaka engu-18 lidubula ngoMgqibelo edolobheni iPaysandu.
Amaphoyisa athe leli bhungu, elingadalulwanga igama lalo, litshele amaphoyisa ukuthi belihlose ukuzibulala.
Kodwa ngokuhamba kwesikhathi libe selithi belizama ukwenza lento eyenzeke eMelika lapho ushayasibhamu edubule khona umama wakhe, nezingane ezingu-20 kanye nabasebenzi abayisithupha eSandy Hook Elementary School, eConnecticut, ngaphambi kokuzidubula naye.
Abezindaba babike ukuthi leli bhungu liqale laya kwesinye isikole edolobheni, kodwa lathola kunabantu abancane kusona, labe seliphikelela esibhedlela.
Libe seliboshwa layiswa eklinikhi ukuyohlolwa ingqondo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
UZuma uthembisa intuthuko
2012-11-08 14:02
Parliament - UMengameli Jacob Zuma utshele iNational Council of Provinces ehambele eDe Aar ukuthi uhulumeni uzimisele ngokuqeda ngokugqoza kwentuthuko emiphakathini ehlwempu kuphinde kwakhiwe namasu emisebenzi.
Uthi njalo uma kunembizo nemiphakathi, abantu bakhala ngezemfundo, amanzi ahlanzekile, ugesi nemithetho enqala evikela abantwana nabesifazane.
"Sivumelana nani... ukubuyiselwa kwezidingo emphakathini kumele kube yinto emqoka," esho.
"Kumele sinyuse amasokisi kwezemfundo eyisisekelo nakwephakeme. Kumele sikhuphume izinga lokuphepha, okubalwa ukulwisana nokuhlukunyezwa kwezingane nabesifazane."
"Uma izingane zihamba amabanga amade ziba sengozini yokuthi zinukubezwe ngokocansi. Kuyadabukisa ukuthi kukhona abantu abangenazwelo ngale ndlela emiphakathini yethu abahlasela izingane."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uphume ngembobo yenalilti iloli lingena endlini
2013-01-18 14:07
Pietermaritzburg - Owesifazane waseMgungundlovu uphume ngembono yenaliti ngesikhathi iloli lishayisa umuzi abewugadile ngoLwesihlanu ekuseni, kusho abahambisa usizo oluphuthumayo.
"Iloli belizihambela lingashayelwa muntu ngesikhathi kudedeleka amabhuleki, umshayeli walo esangene enxanxatheleni yezitolo," kusho okhulumela amaphoyisa uJoey Jeevan, etshela abezindaba zeNews24.
Iloli lishelele laze layobhajwa endlini.
"Iloli licishe langena ngapha laphuma ngale," kusho okhulumela abakwa- ER24 uDerrick Banks, othe lingene ngasekhishini lagcina ngasegumbini lokuphumula.
Abanikazi bomuzi kubikwa ukuthi bavakashele edolobheni laseKapa, umuzi ubishiywe ezandleni zowesifazane oneminyaka engu-20 ubudala.
Lona uthi ubone iloli liza liqonde ngqo, wase ebalekela kwelinye igumbi, ube esengeniswa esibhedlela.
Sekuvulwe icala lokushayela budedengu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
BCC: Amanzi Azatholakala Ngcono Ngomnyaka Ka2013
UMnu. Sam Siphepha Nkomo uke wathi uhlelo lokudonsa amanzi eMtshabezi Dam seluphutshile kodwa kwatholakala ukuthi kunengi okufanele kwenziwe
Sithandekile Mhlanga
31.12.2012 19:00
WASHINGTON—
Idolobho lakoBulawayo lithi liphakathi kokulolonga inhlelo ezimqoka ezokuthi izakhamizi kanye lamankamapani alelidolobho athole amanzi okusebenzisa ngendlela engcono kulalokhu okwenzakale ngomnyaka wonalo esesiwugqiba oka 2012.
Izakhamizi zakoBulawayo zivulelwa amanzi kathathu kuphela ngeviki kukanti ukuswelakala kwamanzi kubikwa kungesinye sezizatho ezibangela ukuthi amankampani asuke ngobunengi bawo kulelidolobho, ikakhulu ngomnyaka ka 2012.
Umphathintambo wenhlelo zamanzi uMnu. Sam Siphepha Nkomo uke wathi uhlelo lokudonsa amanzi eMtshabezi Dam seluphutshile kodwa kwatholakala ukuthi kunengi okufanele kwenziwe andubana luphumelele ngokupheleleyo.
Umayor wedolobho lakoBulawayo ukhansila Patrick Thaba-Moyo uchasisele uSithandekile Mhlanga weStudio 7 amanyathelo azathathwa yikhansili yakhe ukuthi umumo wamanzi ube ngcono ngomnyaka ka 2013.
Ingxoxo LoKhansila Patrick Thaba-Moyo


text:
Ushonile owabhunyelwa nge-acid
2013-01-08 11:04
Phnom Penha - Owesifazane waseCambodian ushonile ngemuva kokuthi ebhunyelwe nge-acid, ngesikhathi ehlaselwa emasontweni amabili edlule, kusho umbiko wezindaba ngoLwesibili.
UYi Aun, 40, ushonile ngenxa yamanxeba ajulile awathola ngesikhathi ehlaselwa esemzini wakhe osenhla nesifundazwe iSiem Reap, wahlaselwa mhlaka-26 Disemba.
"Washa u-50% emzimbeni. Kuvamile ukuthi kubenele abashe njengaye," kusho imanenja uZiad Samman, osebenza kwaCambodian
Acid Survivors Charity.
Amadoda amabili abhekene necala lokushisa lona wesifazane, imbangela yokuhlasela ayikazeki.
Okhulumela amaphoyisa aseSiem Reap uChief Mok Som On, uthi umufi wavula isicabha sasendlini ngesikhathi kukhona ongqongqozayo, wabe esebhunyelwa nge-acid ebusweni, kwachaphazeleka nendodana yakhe eneminyaka engu-19 ubudala.
Indodana iyalulama.
– Landela Izindaba News24 kuTwitter
(@IzindabaNews24).


text:
Avelile amabhungu ngelokudlwengula
2013-02-14 08:34
Bloemfontein – Amabhungu ayisishiyagalolunye, amahlanu kuwona angaphansi kweminyaka engu-18, avele eNkantolo yeMantshi yaseHeilbron ngokudlwengula owesifazane, 24, kusho amaphoyisa aseFree State.
UConstable Peter Kareli uthe icala leli lihlehliselwe uLwesihlanu oluzayo, nalapho abane kuwona kulindeleke ukuba bafake isicelo sebheyili.
Abasolwa abaseyizingane badedelelwe ezandleni zabazali njengoba kusaqhubeka uphenyo.
Abasolwa, abaphakathi kweminyaka engu-15 no-19 ubudala, baboshwe ngemuva kokuhlasela izithandani ebeziphuma emcimbini womndeni ePhiritona, eHeilbron, ngeSonto.
Babe sebeziphuca amaselula, indoda yakwazi ukuphunyuka yahlaba umkhosi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ayikho inkinga yamanzi kuleli
2012-11-20 16:28
Johannesburg - INingizimu Afrika ayibhekene nankinga yokushoda kwamanzi njengoba kusakhona okuningi engakwenza ukubhekana nokushoda kwawo, kusho isikhulu esiphezulu kuhulumeni ngoLwesibili.
"Amathuba akhona angasetshenziswa kumele kuqondakale ukuthi ngabathuba nje ekumele kusetshenzwe kanzima kuze ezophumelela," kusho imenenja eMnyangweni wezaManzi uFred van Zyl.
UVan Zyl usho kanjena ekhuluma emhlanganweni obubanjelwe eBoksburg, e-East Rand.
Uthe uhlelo olubhalwe phansi ngezithinta amanzi akuleli, luzodedelwa ngenyanga ezayo, uhlelo luzobe lungolweminyaka emihlanu ezayo, uVan Zyl uthe kubalulekile ukuthi kucatshangisiswe ngalolu hlelo kuze kuzoqikelelwa ukuthi bonke abantu bathola amanzi anele.
"Uma lokhu singakwenzi manje, singase singabi nesikhathi esanele."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kushone 36 engozini evelele isikebhe
2012-10-02 10:01
Hong Kong - Uhambo lwesikebhe obekuyobungazwa ngalo iNational Day luphenduke izinyembezi ngesikhathi sishayisana nomkhumbi sase sicwila eHong Kong, kwashona abantu abangu-36, kusho izikhulu ngoLwesibili.
Bangaphezu kuka-120 abagibeli nabasebenzi abebekulesi sikebhe ukuyobuleka okhilikithi echwebeni eliseVictoria ngoMsombuluko ngesikhathi kwehla le nhlekelele ngasesiqhingini iLamma.
"Bangu-28 abaqinisekiswe ukuthi bashonele endaweni yesehlakalo kwathi abayisishiyagalombili bashonela esibhedlela," kusho isitatimende sikahulumeni.
- Landela
IzindabaNews24 kuTwitter
- AFP


text:
Injabulo begubha engu-50 bashadaComment on this story
NQOBILE MASIMULA
KUBE yinjabulo yodwa ezithandanini zasoSindisweni, eNdwedwe, ngesikhathi izingane zazo zizenzela umcimbi ngosuku ezashada ngalo eminyakeni engu-50 edlule.
UMnuz Mshiyeni (80) noNkk Ellen Mngadi (72) bebenzelwe yizingane zabo ezinhlanu indu-mezulu yomcimbi ngoMgqibelo ekhaya labo. Lezi zithandani zashada ngoNovemba 24, 1962.
Zithi ayikho imfihlo etheni eyenze ukuthi zihlale isikhathi esingaka zishadile kuphela kube wukuhloniphana nokubekezelelana kuyo yonke le minyaka.
UMnuz Mngadi uthe kubajabulisile ukuthi sigcine sifezekile nakubona isisho sokuthi ukuzala ukuzelula amathambo njengoba bengakhiphanga ngisho indibilishi ekwenziweni kwalo mcimbi.
“Besingazi ukuthi nakuthina kuzogcina kwenzekile ukuthi senzelwe yizingane zethu umcimbi omkhulu ngale ndlela,” kusho uMngadi.
UNkk Mngadi uthe bahlangana nomyeni wakhe esaneminyaka engu-21 ngesikhathi evakashele kababekazi wakhe eMaoti nokuyilapho kwakuhlala khona uMngadi esakhula.
“Wangibona khona wase wangilandela kwagcina sekungumuntu engimthandayo njengoba namanje ngisamthanda futhi sihlalisene kahle,” kusho uNkk Mngadi.
Uthe isiyalo angasinika abashadile abasebasha wukuthi baqinisele futhi babekezelelane ukuze bezohlalisana isikhathi eside ngoba ngaphandle kwalokhu kungagcina kuphele konke.
“Ngeke ngiqambe amanga ngithi emshadweni kulula. Yize kunzima khona kodwa kuyaqiniselwa uma ufuna umshado wakho uqhubeke isikhathi eside,” kusho uNkk Mngadi.
Indodakazi yalezi zithandani engeyesithathu ezinganeni ezinhlanu, uNksz Netty Mngadi, ithe bakhethe ukwenzela abazali babo lo mcimbi ngosuku abashada ngalo okunguNovemba 24 ngoba befuna ukubabonga ngokubakhulisa kahle.
“Siyabajabulela abazali bethu ngale ngqophamlando yokuhlalisana emshadweni iminyaka emingaka futhi sifisa ukuthi baqhubeke nokuyiba-mba kanje size sikwazi ukubenzela nokunye okukhulu okudlula lo mcimbi esibenzele wona,” kusho uNksz Mngadi.
Umcimbi udonse usuku lonke kudekwe amatafula kudliwa yonke inhlobo yezibiliboco.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Isihlabani sakuleli ecaleni lokubulalaComment on this story
KUSHAQEKE izwe izolo ngesikhathi umgijimi odume umhlaba wonke wakuleli, u-Oscar Pistorius, eboshelwa icala lokubulala intombi yakhe engumkhangisi emzini wakhe osendaweni yomntakabani ePitoli entathakusa yayizolo.
Ukufa komkhangisi wengqephu ephephabhukwini labesilisa i-FHM, uReeva Steenkamp (30), kuqale kwezwakala engathi bekuyingozi njengoba kubikwe ukuthi uPistorius ubecabanga ukuthi udubula isigebengu ebesizogqekeza emzini wakhe osendaweni yabadla izambane likapondo iSilver Woods Country Estate.
Amaphoyisa abengakaqinisekisi ukuthi ngubani owesifazane obulewe kwazise izihlobo zakhe bezingakaziswa.
Phambilini imibiko ithe umufi udubuleke ekhanda nasengalweni kodwa ngokuhamba kwesikhathi izolo kubuye kwavela ukuthi udutshulwe amahlandla amane.
Okhulumela uphiko lwezokuShushisa kuleli iNational Prosecuting Authority (NPA), uMnuz Medupe Simasiku, uthe uPistorius uzolala ezitokisini aze avele namuhla eNkantolo yeMantshi yasePitoli.
UBrigadier Denise Beukes, wamaphoyisa aseGoli, uthe isicelo sebheyili kulindeleke ukuthi silalelwe namuhla enkantolo.
Amaphoyisa azosiphikisa isicelo sebheyili. Akuchithile izolo ukuthi yiwona athe uPistorius ubecabanga ukuthi udubula isigebengu. UBrigadier Beukes uthe kunobufakazi bokuthi bebehlale ngokuxabana emzini kaPistorius nokuzoba yingxenye yophenyo lwamaphoyisa.
Abamaziko ezindaba ehlukene avinjelwe ukuthi angene emzini kaPistorius obesaphenywa ngemibuzo ngamaphoyisa ngaphambi kokuba athathwe ayiswe esiteshini samaphoyisa eBoschkop.
Owesilisa othile okukholakala ukuthi ungummeli kaPistorius utshele abezindaba ukuthi lo mgijimi uphatheke kabi kodwa waqinisekisa ukuthi uzovela izolo enkantolo.
Nakuba amaphoyisa abecophelela ukuthi angasho ukuthi umbulali nguPistorius kodwa okhulumela amaphoyisa aseGoli, uLt Col Katlego Mogale, ukuqinisekisile ukuthi babizwe ukuba bazosiza esigamekweni sokudubula eSilver Woods.
Uthe abezimo eziphuthumayo bathole ukuthi useshonile umufi ngesikhathi bezama ukumxilonga bese bemphuthumisa esibhedlela. Uthe owesifazane udubuleke ekhanda nasesifubeni.
“Kutholakale isibhamu esiyi-9mm endaweni yesigameko kanti umsolwa oneminyaka engu-26 uboshiwe kwase kuvulwa icala lokubulala,” kusho uLt Col Mogale.
Izindaba zokuthinteka kwegama likaPistorius ecaleni lokubulala zisabalale umhlaba wonke izolo.
Ngemuva nje kokuzwakala kokuthi uPistorius uboshelwe icala lokubulala isiteshi sethelevishini i-M-Net imhoxisile emkhankasweni wawo wokukhangisa.
Okhulumela lesi siteshi, uNkk Lani Lombard, uthe isivumelwano sokukhangisa ngama-Academy Awards (Oscar) siphelile. Abenkampani yezimpahla zemidlalo i-Nike bathe bazolinda isinqumo senkantolo bese kuyima bethatha esabo isinqumo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kushone izaguga emlilweni
2012-09-03 10:03
Johannesburg - Abashadikazi asebekhulile bashe bangqongqa eNaboomspruit endaweni yezivakashi ebizwa ngeSondela ngaseBela-Bela, kubika iphephandaba iBeeld.
Kuthiwa umlilo uqubuke ngoMgqibelo ngaphandle kwale ndawo ehlala izivakashi, nokho wahamba ngesivinini wangena nangaphakathi, kuthiwa nabanye behlulekile ukuhlenga impahla yabo.
Abasebenzi baseSondela bakwaze ukuhlenga izivakashi ezingu-500 nokho kwaba nzima ukufinyelela ku-Ig van Rooyen, 76, nomkakhe uNita, 75, kusho iphephandaba.
Ngokusho kuka-Ian Jansen van Rensburg, oyimenenja yaseSondela, abashonile bebehlala nomfowabo kaNita, naye ozitshele ukuthi bamlandelile ngesikhathi ebaleka ephumela ngaphandle.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Zishone zonke izingane ebeziduke eChina
2012-10-05 12:01
Beijing - Zitholakele zonke izidumbu zezingane zisikole ezingu-18 ebezigqibeke phansi komhlaba ngesikhathi kuguguleka umhlaba eChina, kusho abaezindaba zezwe.
Ukubihlika komhlaba lokhu, kususwe yizimvula ezinkulu, kwamboza isikole nezindlu ezintathu esifundazweni iYunnan.
Kule ndawo kuke kwaba nokuzamazama komhlaba ngenyanga eyedlule, kwashona abantu abangu-81 kwalimala inqwaba.
Amathemba okuthola lezi zingane ziphila ashabalala ngoLwesihlanu ekuseni ngesikhathi abatakuli bekhipha izidumbu zokugcina, kubika iChina National Radio.
Lokhu kuqubula imibuzo yokuthi kungani abafundi babuyiselwa esikoleni kodwa kube kungamaholidi.
- Landela
IzindabaNews24 kuTwitter
- Sapa - AFP


text:
Kunokuthula KwaMashu - Amaphoyisa
2012-12-05 12:03
Durban - Kunokuthula elokishini laKwaMashu, esigcemeni sakwa-A, ngemuva kokuthi kubanjwe ukhetho lokuchibiyela ngoLwesithathu.
Okhulumela amaphoyisa uLieutenant Colonel Vincent Mdunge uthe akukho zigameko ezibikiwe ezihambisana nodlame lwezombusazwe.
Alinganiselwa ku-133 amaphoyisa abetshalwe ku-Ward 39, ohlaselwe yizigameko zokubulana phakathi kwabalandeli beNkatha Freedom Party nabeNational Freedom Party.
Amaqembu abhekane ngeziqu zamehlo kusukela ngenyanga ka-Agasti, okungenani ayisihlanu amalungu e-IFP asebulewe, kwabulawa nendodana yomholi we-NFP.
I-ward ibiphethe yikhansela leNkatha uThemba Xulu, owabulawa kwatholakala isidumbu sakhe eNanda, mhlaka-7 Okthoba.
UXulu wabe ekade ethunjwe emzini wakhe, ezinsukwini ezimbili ezedlule.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
AbeMetro FM bachithe ingxoxo noChris Brown
2012-12-18 12:01
Johannesburg - Kungenzeka ukuthi uneculo elishisa izikhotha umculi waseMelika uChris Brown elicela abantu ukuthi bangamehluleli, kodwa lokho akuwenzanga umehluko kubethuli bohlelo kuMetro FM ngesikhathi beshaya phansi ngonyawo bethi ngeke babe nengxoxo nalo mculi.
U-Amon Mokoena noThato Mataboge, nabashayela uhlelo lwasemini kulesi siteshi iThe Secret Ingredient, bathe ngeke bazimatanise nalo mculi.
"Asifuni ukuhlanganiswa noChris Brown. Simatasa sishumayela ivangeli le-16 Days Against Women and Child Abuse kodwa futhi kuthiwa asijabulele le khonsathi. Sonke siyazi ukuthi wenzani," kusho uMataboge echaza ku-email.
Kuma-email athunyelwa phakathi kuka-5 kuya ku-12 Disemba phakathi kwalaba bobabili nomphathi wezinhlelo uCaren Olsen, owezokumaketha uHazel Tlhabanyane nomphathi siteshi uMartin Vilakazi, bazwakalisa ukumelana kwabo nekhonsathi kaBrown, iCarpe Diem, eqhubeka kuleli.
"Akwehli kahle kithina. Njengamadoda emizi nabantu abanemindeni asikaze sishaye muntu wesifazane," kuqhuba uMataboge.
UBrown watholakala enecala lokushaya owayeyintombi yakhe uRihanna ngo-2009.
Okhulumela iSABC uKaizer Kganyago uthe ukuziphatha kwalaba bobabili kulimaza ibhizinisi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- City Press


text:
Wavalelwa emakhazeni iminyaka ehlukunyezwa
2013-01-25 10:01
Beijing - Owesifazane waseChina, ubegqunywe emakhazeni amadala angasasetshenziswa, kulandela ukuthi akhalaza ngokugqilazwa komyeni wakhe naye owabe eboshiwe.
UChen Qingxia ugqunywe kula makhaza iminyaka emithathu egcwele, egadwe ngabasebenzi abekade bemfukuzisa, kusho umbiko weGlobal Times.
Usizi lwakhe lwaqala ngo-2003, ngesikhathi umyeni wakhe eboshwa.
Ngesikhathi esededeliwe, umzimba wakhe wawukhombisa ukuthi ubehlukunyezwa futhi wayephazamisekile nasemqondweni.
Ngemuva kokuthi ekhalaze ngalesi sehlo wazithola esevalelwa, ethola ukuhlukunyezwa okufanayo, kumanje lona usehamba ngesihlalo samasondo.
Umyeni wakhe owagcina egula kakhulu, wadluliselwa esibhedlela sabantu abagula ngengqondo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa - AFP


text:
Ufunwa uthuli osolwa ngokudlwengula
2012-06-19 07:49
Pietermaritzburg - Amaphoyisa acela noma ngabe ngubani ongaba nolwazi aphose itshe esivivaneni ngokuthungathwa kukaWonderboy Myeni, ofunwa ngohide lwamacala okudlwengula.
UMyeni, 36, usebenzisa amagama amaningi azibiza ngawo okubalwa elikaNjabulo Swazi noBongani Mkhasibe.
Amaphoyisa anxusa noma ngabe ngubani onolwazi ngoMyeni athinte umphenyi kuleli cala uDetective Warrant Officer Thamsanqa
Richard Duma ku-033 398 9768 noma kumakhalekhukhwini wakhe ku-084 074 6369.
- Landela
IzindabaNews24 kuTwitter
- The Witness


text:
UButhelezi ukhombise isimame uthando
2013-02-15 10:01
Cape Town - Kube nomuzwa wothando omnandi ekuvulweni kwePhalamende, ngesikhathi umholi weNkatha Freedom Party uMangosuthu Buthelezi, ekhipha izimbali epha abesifazane abakwiKhabhinethi, kwachwaza indlu kwashaywa nehlombe.
UNgqongqoshe wezemiSebenzi yoMphakathi uLindiwe Sisulu ube ngowokuqala ukwamukela izimbali, wanga uShenge, kuqhuba umbiko wabePolitical Bureau.
Abanye abathole izimbali kube nguNgoqngqoshe woMnyango wezaseKhaya uNaledi Pandor, uNgqongqoshe woMnyango wezabaSebenzi uMildred Oliphant kanye noNgqongqoshe wezokuVikela uNosiviwe Mapisa-Nqakula.
UButhelezi uqale usuku lwakhe ngokuhambela abathengisi bezimbali abasebenzela ku-Adderley Street, eyobakhombisa uthando waphinda wabaduduza njengoba umgwaqo abasebenzela kuwo ubukade uvaliwe, kulungiselelwa ukuthi kudlule uMengameli uJacob Zuma, ayovula iPhalamende.
Usaziwayo uDali Tambo nomkakhe uRachel, baqabulane kwajama yonke into, ngesikhathi bebukisa ngothando lwabo kubathwebuli.
UTambo udlule wayohlala nosomabhizinisi waseThekwini uVivian
Reddy, bekhuluma ngomcimbi kaReddy wokugubha iminyaka engu-60 abona inhlamvu yelanga.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kushone umvukuzi waseMozambique e-Amplats
2012-11-13 12:01
Johannesburg - Isidumbu somvukuzi ongowaseMozambique sitholakale emagcekeni eAnglo American Platinum's (Amplats) emayini i-Amandelbult ngemuva kokushaywa kwabavukuzi abaningi, kusho amaphoyisa aseLimpopo ngoLwesibili.
"Ngesikhathi bebuya emsebenzini bahlaseliwe bashaywa ngamatshe," kusho uLieutenant Colonel Ronel Otto.
Lokhu kwenzeke ngoMsombuluko.
Isidumbu sendoda eneminyaka engu-56 ubudala sitholakathe kule ndawo engasehostela labavukuzi.
Abanye abashayiwe balimale kanzima, kusho yena.
Amaphoyisa athole ukuthi lona ubengeyona ingxenye yesiteleka.
Kwesinye isigameko emayini ye-platinum, naso esenzeke ngoMsombuluko, kuboshwe abantu abangu-22 kulandela ukuhilizisana okube khona phakathi kwabavukuzi abatelekile, amaphoyisa kanye nonogada.
U-Otto uthe laba bazovela enkantolo eNortham ngamacala okudala udlame emphakathini.
Okwamanje akakalazi ilanga abazovela ngalo.
- Landela
IzindabaNews24 kuTwitter
- SAPA


text:
From Community Memory
Lona umdlalo odlalwa yigenge esencane mhlawumbe phakathi kweminyaka eyisishiyagalombili kuya kweyishumi nambili. Udlalwa abantu kusukela kwabathathu kuya kwabalishumi ubuningi babantu benza lomdlalo uthokozeleke. Lomdlalo ufundisa ukulalela, ukugijima, ukqaphela khona uzokwazi ukubaleka kusenesikhathi ucashe endaweni ongeke utholwe yibhola kalula.
Indlela yokudlala
Kudwetshwa phansi izikhala ezilinganayo bese ngaphezulu kwalezokhala kubhalwe izinamba ezimele amagama abantu abadlalayo abazobizwa ngazo ngesikhathi umdlalo uqhubeka. Inamba umuntu ngamunye uyazikhethela ukuthi ufuna ukubizwa ngayiphi kuye ngenani labantu abadlalayo. Lomdlalo udlalwa ngebhola. Isikhathi esiningi izingane ziyazakhela ngokuhlanganisa amaphepha amanzi nopulastiki khona lizoba nesisindo nangesikhathi eliphonsa noma eshaya ngalo lihambe ibanga elide lingapheshulwa umoya. Abanye ukulenza liqine basebenzisa amasokisi abantu besifazane. Kubalulekile ukuthi babhale igama lalomdlalo ngenhla yezikhala abazidwebe phansi khona wonke umuntu odlalayo ezobona ukuthi libhalwa kanjani leligama kungabikho abantu abakhalazayo.
Ukuqala komdlalo
Umdlalo uqala ngokuthi umuntu okhethe inombolo yokuqala ukuthi aphonse ibhola phezulu abize noma eyiphi inombolo ekulezo ezilingana nabantu abakhona. Isikhathi esiningi umuntu ukhetha lowomuntu amthatha kancane noma lowo onganakile. Lowo ophethe ibhola kufanele aliphose phezulu ukunikezela isikhathi esenele sokuthi bakwazi ukubaleka bayocasha khona bengeke bakwazi ukushawa yibhola. Lowo obiziwe kufanele enze izinto ezimbili ukulibamba ibhola lingakashayi phansi noma uma sekwenzekile amemeze kakhulu athi abame laba ababalekayo. Uma ekwazile ukulibamba ibhola naye umemeza inombolo yomuntu amuthandayo kodwa uma engalibambanga uyazama ukuthi athole azomshaya. Kulaba ababalekile akufanele kunyakaze nomuntu oyedwa uma sekumenyeziwe, lowo ophethe ibhola ukhetha umuntu oyedwa azomshaya kufanele akale kahle ukuze angamgeji. Uma ekwazile ukumshaya lowomuntu ubhalelwa uhlamvu oluthile egameni elithi DONKEY ngokulandelana kwawo. Kodwa uma emshwebile uhlamvu lubhalwa ngaphansi kwenombolo yakhe. Uma kwenzeka lowo oshawayo enyakaza noma ezama ukuvika kunikeza oshayayo ithuba lokusondela. Umdlalo uqhubeka ngokuthi kudlale lowomuntu oshayiwe noma oshwebile ukushaya umuntu ngokuthi enze okufanayo njengomuntu wokuqala. Umuntu othole zonke izinhlamvu zegama ngaphambi kwabanye uyaphuma emdlalweni ngokuthi enze okushiwo ngabanye noma ekuvunyelwene ngakho ekuqaleni komdlalo. Ezinye zezinto abazenzayo ukudansa, ukuthelwa ngamanzi, ukubeletha noma ukungqongqosha bonke odlala nabo, ukubavumela bakugiele emhlane njengehhashi njalonjalo. Lomdlalo udlalwa ngabafana namantombaze.
Written by: Nelisiwe Hlongwane


text:
U-matric wethu uzophasa kahle - W Cape
2013-01-01 15:51
Cape Town - Isifundazwe iWestern Cape sinokukhulu ukuzethemba ekutheni abafundi bakamatikuletsheni bazokwenza kahle, kusho uNgqongqoshe woMnyango wezeMfundo uDonald Grant, ngoLwesibili.
"Siyathemba abafundi bango-2012, baseWestern Cape bazosithokozisa isifundazwe," esho.
UGrant uthe bangaphezu kuka-44 000 abafundi abazokwamukela izitifiketi zabo zebanga leshumi, ngoLwesine.
"Kubalulekile ukuthi uma kudedelwa imiphumela bese ihlaziywa ngendlela, kuze kuzobonakala izinga lemfundo kulesi sifundazwe.”
UGrant uthe kukhona umqondo ongemuhle owenziwayo, okungukubheka kuphela isibalo sabafundi abaphasile, bese kushiywa ngaphandle laba abangabhalanga nokubhala.
Uthe izinga lemfundo eWestern Cape, likhulile kusukela ngo-2009.
"Sinamathemba amakhulu okuthi isibalo sizophinda sikhule nango-2012.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Uyavela osolwa ngokuqotha amalungu eNFPComment on this story
MLUNGISI GUMEDE
SIZINIKELE emaphoyiseni isikhulu esiphezulu eMkhwandlwini waseMzinyathi esiyikhansela le-NFP esisolwa ngokuba ngungqondongqondo emacaleni okusoconga ozakwabo kulo mkhandlu.
Lesi sikhulu esineminyaka engu-56 ubudala sizinikele esiteshini samaphoyisa saseGreytown ngoMsombuluko.
Umsolwa kulindeleke ukuthi avele eNkantolo yeMantshi yaseMsinga namhlanje mayelana namacala amabili okubulala, elilodwa lokuzama ukubulala nelokubopha itulo lokubulala.
Ukuboshwa kwalesi sikhulu, kulandele ukuboshwa kukaMnuz Mzonjani Mgwaba (41) osanda kuzivumela yena emaphoyiseni ukuthi nguyena oqotha ngenhlamvu amakhansela aleli qembu kulo mkhandlu waseMzinyathi.
Ngaphambi kokuthi aboshwe uMgwaba ubengunogada walesi sikhulu esizinikele emaphoyiseni.
Ukuboshwa kukaMgwaba kwalandelwa wukukhalelwa ngamasongo kaSigonyela kwamakhansela amathathu e-NFP mayelana namacala okubulala ozakwabo.
La makhansela amathathu nawo azivumela emaphoyiseni ukuthi ayathinteka ecaleni lokubulawa kwalowo obenguSihlalo we-NFP eMsinga uMnuz Bongani Shelembe nalowo obenguNobhala woPhiko lwentsha uNksz Lungisile Zuma. UShelembe noNksz Zuma balalelwa unyendle badutshulwa ngoMeyi 1.
Ubuholi obuphezulu be-NFP buthathe isinqumo sokuwaxosha la makhansela ngemuva kokuzivumela emaphoyiseni ukuthi ayathinteka emacaleni okubulawa kozakwabo.
Sebebahlanu abasolwa asebeboshiwe mayelana namacala okubulawa kwamakhansela e-NFP emkhandlwini waseMzinyathi.
UNobhala we-NFP kuzwelonke uSolwazi Nhlanhla Khubisa ukushayele ihlombe ukuzinikela kwalo msolwa emaphoyiseni.
“Sifuna ukuthi amaphoyisa aphenye aze afike ekujuleni kokubulawa kwamakhansela ethu,” usho kanje.
UKhubisa uthe bazophinde balandele imigudu yangaphakathi eqenjini bathathe izinyathelo njengoba benzile nasemakhanseleni azivumela wona ukuthi ayathinteka ekubulaweni kozakwabo.
Asengu-24 amalungu e-NFP asebulewe kusukela iqembu lasungulwa ngonyaka odlule.
Okhulumela amaphoyisa asifundazweni uLt Colonel Vincent Mdunge ukuqinisekisile ukuzinikela kukamsolwa emaphoyiseni.
UMdunge uthe umsolwa uzobekwa amacala amane, amabili okubulala, elilodwa lokuzama ukubulala nokubopha itulo lokubulala.
“Lo msolwa esithola ukuthi ubesatshwa eMsinga ngoba engushayasibhamu ugcine ezinikele kwabomthetho ngoba ebona ukuthi amaphoyisa amfuna uthuli,” usho kanje.
Uthe uthinteka ecaleni lokubulawa kukaMnuz Shelembe noMnuz Thulebona Nhlebela obeyikhansela le-NFP eNquthu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Izinyunyana aziyivumi eyohlelo lokumisa iziteleka
2013-02-04 14:04
Durban - Kulindeleke ukuthi i-African National Congress ibeke obala uhlelo ekuhloswe ngalo ukuqinisa ezemfundo, kulandela izinqumo ezathathwa kwiLekgotla yeqembu, kubika iThe Mercury.
Uhlelo lolu kuthiwa luthukuthelise izinyunyana zothisha.
Iphephandaba iSunday Times libike lathi lizwe ngemithombo yalo eyayihambele i-lekgotla yangoLwesine kuya kuMgqibelo, ethi i-ANC izoqhubeka nalolu hlelo.
UMengameli uJacob Zuma, wacashunwa ekhuluma maphakathi nenyanga kaJanuwari, ethi kumele ukufundisa kwenziwe umkhakha oyisipesheli, okusho ukuthi othisha angeke bakwazi ukubamba iziteleka babeke engcupheni imfundo.
UNobhaka Jikelele weSadtu uMugwena Maluleke uthi ukuteleka kothisha kufana neconsana nje emfuleni omkhulu wezinkinga ezibhekene nomkhakha wezemfundo.
“Akusilo ikhambi lokhu. Kuliwa kuphela neziteleka, akubhekwa ezinye izinkinga.”
UMaluleke uthi uhulumeni kumele azame ukwelekelela izikole kunokuthi aqhamuke nalesi sinyathelo sokuvimba othisha ekutheni bateleke.
"Kumele kubhekwe inkinga yezingqalasizinda, kubhekwe indaba yabafundi abaphuma emakhaya angekho esimweni kanjalo nokuqeqeshwa kothisha," kusho uMaluleke.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Aqale ngowesintu amalungiselelo oGu JazzComment on this story
SIHLE MKHIZE
EMzimkhulu
ZIBUTHELANE enkundleni yezemidlalo eMzimkhulu izinkumbi zabantu zizoqhudelana ngomculo wesintu ngoMgqibelo emalungiselelweni omcimbi omkhulukazi Ugu Jazz Festival.
Abantu bakuleya ndawo bebehlobe ngemvunulo yesintu ungafunga ukuthi usuku lwama- gugu, kanti cha.
Kulo mcimbi obuhlelwe uSiya Msomi nethimba lakhe ushaye ngonyawo olwehlukile njengoba usuhlomulisa namaciko omphakathi kwazise bekuqhudelwana, obashaye emakhanda ahlomule ngemali engango-R5 000.
UMnyango wezamaCiko namaSiko esifundazweni iKwaZulu-Natal yiwo uMsomi athe uzophonsa itshe esivivaneni ngenkece.
Amaqembu omculo obuhlukahlukene bekukhona abashaya Isigeke, maskandi, umbhaqanga, indlamu, ingoma kanye nezimbongi.
“Abaculi abathe ngeke basale ngaphandle bazosixhasa sibala Abagqobhi, Ichwane leBhaca, noPhuzekhemisi kanti iningi labanye abaqhamuka ngaphansi kwamasipala iSisonke noGu. Siyayiqala le festivali kodwa inhloso yethu ukuthi isabalale nesifundazwe sonke,” kusho uSiya.
Akugcinanga lapho njengoba kudlulelwe naseMzumbe nakhona bekuqhudelwana khona kusicathamiya kwaze kwasa, kanti izolo kube nenkonzo eNkwezela ngaphansi koMasipala iNgwe.
Abantu bakule ndawo namaphethelo bathi abasakwazi ukulinda njengoba sebelubheke ngabomvu usuku olukhulu loGu Jazz Festival ngoMgqibelo.
Phakathi kwabaculi ababhekwe ukuthi bahlanyise abantu kubalwa uZahara, Lira, Micasa, Siphokazi, Thandiswa Mazwai, Zakes Bantwini, Oliver Mtukudzi, Ringo Madlingozi, Mbongeni Ngema, Futhi Mahlasela, DJ Muntu, Brian Thusi, Umkhumbane Jazz Band, The Soil, Mshadiz, Nomalanga, Sisanda, Tender Mavundla no-Isabel Novella.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Akukubi kangako ngama-ARVs eKZN
2012-06-08 12:33
Durban - UMnyango wezeMpilo eKZN uthi noma siphansi isilinganiso semishanguzo yokuthiba igciwane lengculazi, iziguli zona azishodi futhi ziyithola ngendlela, kubika iNewswatch ngoLwesihlanu.
"Isilinganiso sona siphansi kodwa umsebenzi uyaqhubeka," kusho uNgqongqoshe uDokotela Sibongiseni Dhlomo.
UDhlomo uthi uMnyango usiqaphile isimo, phambilini emasontweni amabili edlule kwabikwa ngokushoda kwemishanguzo ezibhedlela nasemitholampilo.
UMnyango wezempilo uthi kwenziwa konke ukuqinisekisa ukuthi abantu abahlali ngaphandle kwemishanguzo yabo.
"Zikhona izinkampani ezenza imishanguzo, ziyaqhubeka nokuthaka amaphilisi, kumanje kubekwe eceleni isamba esingu-R2 269 billion ukubhekelela izinhlelo ezithinta igciwane lengculaza kanye nokuhanjiswa kwemishanguzo."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
Azobuyisela emuva amabhonasi amasoshaComment on this story
AZOHLANGABEZANA nembibizane amasosha ombutho wasemoyeni uma esebuyela emsebenzini ngonyaka ozayo emuva kokusabalala kwencwadi eveza ukuthi amanye alawa masosha ngeke ahole ngoJanuwari.
La masosha alinganiselwa ku-200 kuthiwa anikezwa amabhonasi ngokusebenza ngokuzikhandla kungafanele ngoDisemba.
Lokhu kuvele emuva kokuputshuka kwencwadi ngaphakathi kulo mbutho ebiveza lokhu.
Iningi lala masosha azokhinyabezeka ngalokhu kuthiwa asemaholidini kumanje futhi ayozwa ngoJanuwari ukuthi imali yalama bhonasi kumele ayibuyisele emuva.
Amanye amasosha kubikwa ukuthi aseyalele abameli babo ukuthi lolu daba balufake enkantolo njengoba ekholelwa ukuthi le ncwadi ayikho emthethweni.
Lo mbutho kuthiwa uvamise ukukhokhela la masosha amabhonasi uma kusaqala unyaka kodwa kulokhu akhokhelwe ngoDisemba ngesheke laba sebenzi.
La masosha kuthiwa abona sekungena imali emabhange awo kuyima ebona ukuthi abhonasile.
Ngokwemigomo eyakhishwa abaphathi abaphezulu kulo mbutho ngonyaka odlule iveza ukuthi amasosha akhushulelwa ezikhundleni ezithe thuthu kulowo nyaka awakwazi ukuthola le bhonasi.
“Lokho kukodwa kuyaphikisana nomthetho wezomsebenzi,” kusho elinye isosha elithintekayo ngale migomo.
Ngokwale ncwadi eputshuke ngaphakathi le mali amasosha abhonase ngayo, iyodonswa yonke emholweni wawo ngo-Januwari.
“Iyinhlakanhlaka le nto ngoba sesikhokhe nemali yentela. Bazoyilungisa kanjani, futhi kuzoba njani kubantu abazobuya ngoJanuwari bathole ukuthi ngeke bahole uma sekuphela inyanga?” kubuza leli sosha.
Abaphethe lombutho abatholakalanga ukuphawula ngalolu daba. – Intatheli yeSolezwe
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Umqeqeshi omusha weBafana kusasaComment on this story
MTHOKOZISI MNCUSENI
LIYOTHI liqambe lizilahla kunina elakusasa iBafana Bafana iyobe isinomqeqeshi omusha, ngokusho kukaRobin Peterson (osesithombeni) oyisikhulu esiphezulu seSouth African Football Association (Safa).
Nakuba kwakuqalwe bebahlanu abaqeqeshi abebezohlolelwa lo msebenzi ovele ngokuxoshwa kukaPitso “Jingles” Mosimane kodwa umjaho usuphakathi kukaGordon Igesund noSteve Komphela emva kokukhishwa kuka-Ephraim “Shakes” Mashaba, Neil “Mokoko” Tovey noGavin Hunt.
Njengoba iSafa yayithembisile, uPeterson uthe akukho zinguquko kulokhu abebekushilo ngakho-ke izwe lizolala selimazi umqeqeshi walo omusha.
Ebuzwa ngokuhlukana phakathi kwezikhulu zeSafa ngalaba baqeqeshi, uPeterson uthe abasho lokhu bamane bayazikhulumela nje.
“Ayikho into enjalo. Konke kuhamba ngendlela esihlele ngayo. Konke sizokuqeda ngoMgqibelo njengoba sasithembisile. Sihlele ukumemezela ngehora lesihlanu. Abaqeqeshi ababili abasele emjahweni bazophinde bavele phambi kwethimba lethu elisihlolela umqeqeshi lapho bezophinde bazidayise okokugcina bese kuthi ngemuva kwalokho sihlangane senze izibalo zethu bese kuthi ntambama simemezele,” kusho uPeterson.
Unzima umsebenzi ohlalele umqeqeshi omusha weBafana, kwazise emdlalweni wakhe wokuqala uzobe ebhekene neBrazil ngoSepthemba 7 noma 11 enkundleni esazomenyezelwa kodwa ngeke ube kuleli.
Ngemuva kwalo mdlalo umqeqeshi omusha weBafana uzophinde abe nomdlalo neqembu lase-Afrika kodwa lowo mdlalo uzokuba sekhaya ngosuku olusazomenyezelwa.
ISafa isanda kukuqinisekisa nokuthi iBafana izovakashela iPoland engelinye lamazwe angosokhaya bemidlalo ye-Euro 2012 lapho izofike idlale khona owobungani nayo ngo-Okthoba 12 iphinde igadulisane nelinye futhi lase-Afrika ekhaya ngo-Okthoba 16.
Le nhlangano isanda kumemezela nokuthi iqembu lesizwe lakuleli lizokhiphana amakhizane nompetha base-Afrika iZambia ngoNovemba 14 kuleli ngaphansi kweNelson Mandela Challenge ngaphambi kokuqala amalungiselelo e-Afcon ezokuba kuleli ngoJanuwari wonyaka ozayo.
Ukumenyezelwa komqeqeshi weBafana kusasa kuzobe kubhekwe yibo bonke abathandi bebhola bakuleli njengoba nabo behlukene phakathi ngozothatha phakathi kuka-Igesund noKomphela yize iningi lihamba nomqeqeshi weMoroka Swallows (Igesund).
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Izocubungula konke iKhomishiniComment on this story
INTATHELI YESOLEZWE
UMENGAMELI Jacob Zuma izolo umemezele indlela iKhomishini eqokelwe ukucubungula udaba lwesibhicongo sasemayini iMarikana ezosebenza ngayo. Ekhuluma esithangamini sabezindaba esibizwe isigubhukane ePitoli izolo, uZuma uthe ikhomishini isungulwe ngokulandela umthetho ka-84 wesigaba sesibili somthetho-sisekelo wezwe wonyaka ka-1996.
Uthe phakathi kokunye, iKhomishini izobheka indlela okuthinteke ngayo umphakathi owakhele le mayini, umphakathi wezwe lonke ngisho nowamazwe omhlaba ngokwenzeka kwalesi sibhicongo esishiye abantu abangu-34 beshonile, kwalimala abangu-70 kwaboshwa abangaphezulu kuka-250.
USihlalo wale Khomishini kuzokuba yiJaji laseNkantolo ePhakeme yokweDluliswa kwamaCala eselathatha umhlalaphansi, u- Ian Farlam.
IJaji Farlam lasebenza njengejaji ezindaweni eziningi okubalwa kuzo i-Orange Free State Provincial Division, iCape Provincial Division neSupreme Court of Appeal.
UFarlam uzobe ebambisene no-Adv Bantubonke Tokota, oseke wabamba njenge-Jaji eNkantolo yezabaSebenzi e-Eastern Cape naseTransvaal Provincial Division no-Adv Pingla Hemraj oseke wabamba njenge-Jaji eNkantolo enkulu yaseThekwini, eMgungundlovu, Grahamstown nasePort Elizabeth.
Le Khomishini izobheka lokhu okulandelayo:
Indlela enze ngayo amaphoyisa, icubungule ukuthi asebenzise izindlela ezifanele, alandela nemigudu eyiyo yini ukuzama ukuxazulula isimo. Lapho kuhlanganisa nokubheka nendlela izikhulu zemayini ezihambise ngayo ukuthi ingehlelekile yini. Nezinyunyana zizobhekwa.
Izobheka nokuthi izikhulu zaseLonmin zibhekane kanjani nesimo sokwesatshiswa nokubheduka kodlame emagcekeni ale mayini.
Izobheka nokuthi ngabe imayini ibiqashe onogada abenele yini ukubhekana nesimo ebesimanzonzo, kubhekwe nokuthi ikhona yini imizamo inkampani eyenzile ukuze kuphephe abasebenzi bayo kunqandeke nalesi simo.
Kuzobhekwa nezenzo zeNational Union of Mineworkers ne-Association of Mineworkers and Construction Union.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kucishe kwaphazamiseka iCOP 17
BONISWA MOHALE
KUCISHE kwaphazamiseka ukuqala kwengqungquthela yesivuvujikelele eThekwini iConference of Parties (COP 17) njengoba imvula enamandla eqale ngeSonto kusihlwa idale umonakalo engxenyeni ye-Albert Luthuli International Convention Centre (ICC) lapho kukhona le ngqophamlando yomhlangano.
Emuva kwemibiko yokuthi le ndawo ilimele kakhulu ngenxa yemvula, uNobhala we-United Nations Framework on Climate Convention uNkk Cristiana Fugures uthe kuyiqiniso ukuthi i-ICC ithintekile ngemvula yangeSonto. Uthe imvula ishaye kakhulu uphahla naphansi kodwa wathi izingxoxo aziphazamisekanga.
“Imvula yayizolo idale umonakalo kodwa le ndawo esikuyo ayimoshekanga iye yathinteka ophahleni. Isimo sezulu sayizolo sikhombisa ngokusobala ukuthi izulu liguquka ngendlela engajwayelekile futhi sonke kufanele senze okuthile ngalokhu. Ngizwelana nabantu baseThekwini abashonelwe yizihlobo emvuleni yayizolo,” kusho uNkk Fugures.
Khonanamanjalo uNkk Figures ubuye waziphika izinsolo zokuthi ingqungquthela yokuguquka kwesimo sezulu iCOP 17 ngeke ize namehluko futhi izofana nohlelo lwezingxoxo olungasizi muntu.
“Angikholwa ukuthi kufanele abantu bafinyelele kulowo mbono njengoba singakezwa muntu othi ngeke azibophezele ezinqumweni esizozenza kule ngqungquthela. Esikutholayo wukuthi wonke amazwe ayafuna ukuba yingxenye yazo zonke izinhlelo esiza nazo, isibonelo nje akukho nelilodwa izwe elithi ngeke liyifake imali esikhwameni sentuthuko iGreen Climate Fund. Abantu kufanele bethembe ukuthi lezi zingxoxo yizona ezizokwenza umehluko,” kusho uNkk Figures.
IGreen Climate Fund yisikhwama okufanele ukuthi wonke amazwe angcolisa imvelo afake imali elinganiselwa ku-USD 100 billion ngonyaka ka-2020.
UNgqongqoshe wezangaPhandle kuleli, uNkk Nkoana Maite-Mashabane, uthe izingxoxo zaseThekwini zizohluka kwezijwalekile ngoba zizogxila kakhulu ekutholeni isisombululo yize engacacisanga ukuthi lokhu uzokwenza kanjani.
Ngokusho kukaNkoana-Mashabane kuncane kakhulu amazwe angavumelani ngakho kwazise wonke ayavuma ukuthi kufanele axhase isikhwama sokulungisa izinkinga ezidalwa wukuguquka kwesimo sezulu.
Uthe kuleli sonto amazwe azobe edingida udaba lweGreen Climate Fund nokwehliswa kwesisi esilimaza imvelo.
Udaba okungavunyelwananga kulona yilolo lokuthi kufanele kusetshenziswe ubuchwepheshe obunjani ukuze kungalinyazwa imvelo uma kuthuthukiswa iminotho yamazwe.
Kulolu daba uNkk Nkoana-Mashabane uthe uzokwenza konke okusemandleni ukuthi uzihlalisa phansi izinhlaka ezithintekayo zize zikwazi ukufinyelela esivumelwaneni esizovuna wonke umuntu.
“Size lapha eThekwini ukuqinisekisa ukuthi sifinyelela esivumelwaneni esizokwenza umehluko kuwo wonke amazwe. Izindaba okungavunyelwana ngazo ngizozama ukuthi ngikhulume namazwe angaboni ngaso linye ukuze size nesixazululo esisebenzayo,” kusho ungqongqoshe.
Kuleli sonto kusaxoxa ongqongqoshe bamazwe, nezithunywa ezizimele kanti ngesonto elizayo kulindeleke ukuthi izingxoxo zishube ngoba kuzobe sekukhona noMengameli bamazwe ahlukene nezithunywa zabo ezizosho ukuthi ziyahambisana noma kazihambisani nezinqumo zalengqungquthela.
Kuyimanje iJapan kayisafuni ukuba yingxenye yamazwe azibophezela esivumelwaneni sokuvikela imvelo esenziwa edolobheni lakuleliya lizwe iKyoto ngo-1997.


text:
HARARE—
Abenhlanganiso yeZimbabwe Democratic Institute-ZDI bathi inhlolisiso yabo iveza ukuba abekomisheni ebona ngezokuqhutshwa kokhetho eye Zimbabwe Electoral Commission kayanelisi ukuqhuba ukhetho olukhululekileyo.
Abe ZDI bathi kuyadingeka ukuba kukhethwe amanye amalunga awe ZEC kanye lezisebenzi zalinhlanganiso ngoba kumgceke ukuba ekhona alobudlelwano lababona ngezomvikela kanye labehofisi yamapholisa asebenza nsitha awe CIO.
Impumela yenhlolisiso eyenziwe ngabenhlanganiso ye Zimbabwe Development Institute ebivele iphezu kokudingisisa ukuthi abe ZEC bayanelisa na ukuqhuba ukhetho loba hatshi,ikuveze sobala ukuthi kulezikhexe ezinengi ngamalunga ayevele ekhona kukhetho luka2008. Abe ZDI bathi inengi lamakhomishina awe ZEC kumele akhutshwe kukhethwe amanye ngoba lawa akhona eyamele uhlangothi esekela elinye lamabandla abumba uhulumende womanyano okungaphazamisa umsebenzi wawo. Bathi kuyini okuhle angakwenza kumbe okungcono okungavimba ukuqilibezela kanye lengxabangxoza eyaba khona ngomnyaka ka2008 okwaze kwakhokhelela ekubunjweni kukahulumende womanyano.
Kubika intathelizindaba yeStudio 7 uMavis Gama ese Harare.
Udaba lukaMavis Gama lwenhlolisiso yeZDI ngeZEC


text:
WASHINGTON DC—
URegistrar General uMnu Tobaiwa Mudede uthi kasoze amukele isicelo seMDC sokuthi iwofisi yakhe ivumele uzulu ofuna ukuvota kukhetho oluzayo azibhalise kumitshina yama-computer, i-online voter registration
.
Unobhala jikelele weMDC ekhokhelwa nguMnu Welshman Ncube, uNkosikazi Priscillar Misihairambwi Mushonga nguye obekhweze isicelo lesi kuMudede.
Kodwa encwadini ayilobele uNkosikazi Mushonga ngoMvulo, uMudede uthi kasoze akuvumele uhlelo lolu ngoba lulakho ukusetshenziswa yizigilamkhuba ukufaka abantu abangekhoyo kuluhlu lweVoters’ roll.
Uthi njalo kasoze avumele uhlelo lolu ngoba inengi labantu emaphandleni lingela mitshina yama-computer. Kodwa ingcwethi kwezombusazwe uMnu Rejoice Ngwenya uthi izizatho eziphiwe nguMudede azilasisindo.
Ingxoxo loMnu Rejoice Ngwenya ingcwethi ecubungula ezombusazwe
Kunjalo nje, iMDC sisole uMongameli Robert Mugabe loMnu Morgan Tsvangirai ngokuqhubeka betshiya uNcube phandle kumihlangano yabakhokheli bamabandla yokudinga isisombululo kudaba lwesisekelo sombuso esitsha.
UTsvangirai loMugabe bahlangena ngoMvulo njengenhlalayenza uMnu Ncube engekho.
Isikhulumeli salelibandla uMnu Nhlanhla Dube utshele iStudio 7 ukuthi ibandla lakhe likhathazeke kakhulu ngokwenza kukaMugabe loTsvangirai.
Ingxoxo loMnu Nhlanhla Dube isikhulumeli seMDC-N


text:
Nabangalazi ibhola bagxeka iBafana - Zuma
2013-01-15 14:07
Johannesburg - Kunabantu abaningi abagxeka iqembu lesizwe iBafana Bafana, abanye babo abakaze balithinte nangobhozo ibhola noma badlale elikhokhelayo, kusho uMengameli Jacob Zuma ngoLwesibili.
"Baningi kakhulu abantu abagxekayo. Bengitshela iqembu nje ukuthi iningi labo alikaze lilidlale ibhola," kusho uZuma.
"Abazi ukuthi kunjani ukuba lana."
UZuma ubekhuluma emhlanganweni wangasese neqembu e-Orlando Stadium, eSoweto, ngaphambi kwemidlalo ye-African Cup of Nations (Afcon).
Ehamba noNgqongqoshe wezemiDlalo uFikile Mbalula, uZuma uthe abadlali bangaxhamazeli.
"Kumele silikhuthaze iqembu ekutheni lingangenwa ngamanzi emadolweni futhi bangabanaki labo abagxekayo, kepha badlale lokho abakwaziyo."
UZuma ube esecela ukuthinta indondo ye-Afcon, wanikezwa nejezi lebhola elinegama lakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Bavele enkantolo abazingela obhejane
2011-03-15 16:51
Johannesburg - Amaphoyisa aseLimpopo athi bavele kancane eNkantolo yeMantshi yasePalaborwa abalisa ababili mayelana nokuzingela obhejane ngokungemthetho.
Icala likaJuka Chauke noMillion Chauke lihlehliselwe umhlaka-20 Ephreli ukuze kuqhutshwe uphenyo, kusho owamaphoyisa uSergeant Malesela Makgopa.
Umsolwa wesithathu, uRaul Shirindza, akazange avele enkantolo.
La madoda angawokudabuka eMozambique aola ngokuzingela obhejane ngokungemthetho eKruger National Park. Banqatshelwa ibheyili ngesikhathi bevela okokuqala enkantolo.
- SAPA


text:
Kuthunjwe abasebenzi eNigeria
2013-02-18 16:31
Abuja - Inkampani yezokwakha isidedele abasebenzi bayo bonke enyakatho neNigeria kulandela ukuqhuma okwenzeke emagcekeni ayo kanye nokuthunjwa kwabantu bokufika abayisikhombisa, kusho izakhamuzi zitshela i-AFF ngoMsombuluko.
Amaphoyisa esifundeni saseBauchi, lapho kuhlaselwe khona ngoMgqibelo ntambama, athe okuseqhulwini kubona ukuthi kukhululwe abathunjiwe, okubikwe ukuthi phakathi kwabo kukhona abantu baseLebanon, oyedwa waseBriton, oyedwa waseGreece kanye nowise-Italy.
Ukugasela eSetraco kube yisehlakalo sokuhlasela esinzima kuhlaselwa abokufika enyakatho neNigeria, kanti lokhu kuhlasela kungenzeka ukuba kuchaza ukuthi amaqembu ama-Islamic aseshitshe indlela enza ngayo izinto.
IBoko Haram, esolakala ezehlakalweni zokubulawa kwabantu abaningi kusukela ngo-2009, isihlasele iphindelela eBauchi, kodwa ayikaze uvume ukuthi yathumba abantu basentshonalanga.
Elinye iqembu okuthiwa yi-Ansaru, lavuma ukuthi lathumba umuntu waseFrance ngoDisemba kanti abahlaziyi banokwesabela ukuthi la maqembu asefuna abokufika, njengoba kwenza amanye amaqembu ahlobene nele-al-Qaeda eNorth Africa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Kushone oshayiswe yisitimela
2012-03-13 12:04
Cape Town - Sekuphinde kwanomunye futhi oshonayo emuva kokushayiswa yisitimela ePaarl, eWestern Cape ngoLwesibili, kubika i-Eyewitness News.
Emasontweni ambalwa edlule sekushone bantu abaningi ezehlakalweni zezingozi zezitimela..
Isehlakalo esinyantise kakhulu ileso sowesifazane owayehamba nabantwana bakhe, owavele wama phuhle phambi kwesitimela samgaya.
Lesi sehlakalo sona senzeke ngenyanga kaFebhuwari.
NgoLwesibili ekuseni kube nokuphazamiseka kokuhamba kwezitimela ezisuka eWellington ziya eKapa zinqamule ePaarl.
Okwamanje akukacaci kahle ngale ngozi.
Okhulumela uMetrorail u-Eddie Chinnapen uthi okwamanje basebenzis a amabhasi ukuthutha abagibeli.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Uyangabazisa uCaster ofuna igolide eLondonComment on this story
INTATHELI YESOLEZWE
UCASTER Semenya (21) uya emidlalweni yama-Olympics efana nencwadi evaliwe yize engomunye wabalindeleke ukuthi batholele elakuleli indondo kule midlalo evulwa ngokuse-mthethweni namuhla emcimbini ozoqala ngo-9.30 ebusuku, e-Olympic Park Stadium, eLondon.
Kusukela abuya nesiliva kuma-World Championship eDaegu nyakenye, uSemenya uhlulekile wukukhuphula igiya nokushiya imibuzo ngokuthi uzokwazi yini ukuthola indondo njengoba kulindelekile kuma-Olympics.
Ngempelasonto edlule kuSamsung Diamond League eMonaco, ube ngowesibili uma kusukwa ekugcineni eqopha u-2:01:6 kwawina umgijimi waseRussia u-Elena Kofanova ngo-1:58:41.
Isikhathi esingcono esenziwe nguSemenya kule sizini ngu-1:59:18 awuqopha eGermany ngoJulayi ezibekisela indawo eLondon.
Kungenzeka ukuthi indlela enza ngayo yingoba engafuni ukuziveza zonke izinduku zakhe noma kuwumqansa ukuthola umgqigqo.
Kunzima ukuthola okuyikhona kuSemenya. Akatholakali ukuthi azikhulumele ngaphandle uma kunemidlalo.
Kungenzeka ukuthi lokhu kungenxa yokuthi akasabathembi abezindaba ngemuva kokuthi igama lakhe bekunqakiswana ngalo eyohlolwa ubulili kulandela ukudla umhlanganiso kuma-World Championship ngo-2009.
Noma ngabe yiliphi iqiniso kodwa uma kuthathwa akusho ephephandabeni laseLondon ngemuva kokuwina eGermany ngoJulayi, wukuthi wonke amalungiselelo akhe abebheke kuma-Olympics
“Inhloso wukuwina kuma-Olympics,” washo kanje.
“Kumele ngiwine igolide, yilona engilifunayo. Ukugijima kuma-Olympics kuyigxathu elikhulu wonke umuntu ufuna ukunqoba khona. Ngizizwa ngikhululekile ngoba ngenza izikhathi ezingcono. Ngijabule,” kuqhuba uSemenya.
Kodwa kusukela akhuluma kanje izikhathi zakhe azigculisi uma ziqhathaniswa nezezimbangi zakhe, uPamela Jelimo waseKenya obekwe endaweni yokuqala emhlabeni ngenxa yesikhathi sakhe asenze kule sizini okungu-1:56:76. UMariya Savinova waseRussia owahlula uSemenya eDaegu wenze isingu-1:57:42.
Ithemba wukuthi ngemuva kokuthi uSemenya ehole iqembu lakuleli emcimbini wokuvula azobe ephephezelisa kuwona ifulegi lakuleli, uzobona ukuthi sesifikile isikhathi akade asilinda avezele umhlaba nalabo abamngabazayo ukuthi usangakuphinda akwenza enqoba eBerlin ngo-2009.
“UCaster udinga ukuphekwa kancane manje ukuze abe ngumgijimi ophelele. Ngifuna ukusebenzisa wonke amava enginawo ukumsiza aqonde ukuthi kunjani ukuhlala esicongweni,” kusho umqeqeshi wakhe uMaria Mutola.
UMutola ukholwa wukuthi uSemenya angaliphula irekhodi lika-800m eselineminyaka engu-30 elaqoshwa nguJarmila Kratochvilova lika-1:53:28.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Amisiwe amakilasi eDUT
2011-07-22 07:59
Durban - Inyuvesi iDurban University of Technology imise wonke amakilasi ngoLwesine kulandela ukuthi abafundi abebebhikisha bephazamisa ukufunda nokufundisa.
“Siwamise wonke amakilasi kulandela ukubhikisha kwamafundi,” kusho okhulumela le nyuvesi u-Alan Khan.
Lesi sinqumo sithathwe emuva kokuthi kusatshiswe abafundi abebengeyona ingxenye yesiteleka kanjalo nabasebenzi, kwaphazanyiswa namakilasi ophikweni iSteve Biko neML Sultan ngoLwesine.
La bafundi bafuna ukufakelwa amakhondomu nama-pads ezindlini zabo umfundi ngamunye, kodwa le nyuvesi ithi lokho kuzobiza imali eshisiwe.
Bafuna ukuhlinzekwa ngosizo lwezezimali uma benza izifundo zeBachelor of Technology.
- SAPA


text:
Kushone amasosha eNigeria
2013-01-21 07:30
Lagos - Kushone amasosha amabili kwathi ayisihlanu alimala ngesikhathi kuqhuma ibhomu e-Okene, eNigeria, kanti ingxenye yawo bekumele atshalwe eMali, kusho okhulumela umbutho.
“Silahlekelwe ngamasosha amabili kwathi amahlanu alimala ngesikhathi kutshalwa isiqhumane endleleni yawo eshaya izimoto abehamba ngazo," kusho uMajor General Bola
Koleoso etshela i-AFP.
UKoleoso uthe la masosha abelungiselela ukuyofaka isandla eMali njengoba amavukelambuso edla lubi.
- Landela
IzindabaNews24 kuTwitter
- SAPA


text:
HARARE—
Uhulumende usevumela abenhlanganiso ezimela abaphila legciwane lengculaza ukuqhuba inhlolisiso phezu ngesiphatho samalunga ezibhedlela lokutholakala kwamaphilisi ama ARV’s.
Umkhokheli wenhlanganiso yeZimbabwe HIV/AIDS Activists Union ( ZHAAU ) umnumzana Benard Nyathi ungomunye walabo abaphila legciwane. UNyathi uthi lokhu kuza ngemva kwemizamo eminengi yokubonisana phakathi kwenhlanganiso yakhe, inhlanganiso ye National Aids Council kanye lohulumende.
Uhulumende uze wabavumela abenhlanganiso ezizimeleyo ukuba bethekelele izibhedlela beqala ngezisesigabeni seMandebeleni.
Injongo kuyikuyazibonela kanye lokuzwisisa ukuba kungabe kuyini okuhluphayo okusuka kubangele ukusilela kwalemithi ephathisa abaphila legcikwane elibangela umkhuhlane wengculaza
.
Kubika intathelizindaba yeStudio 7 uMavis Gama eseHarare.
Udaba lukaMavis Gama lwabaphila legcikwane


text:
Limfiliba ikusasa leZimbabwe kwezombusazwe
2012-12-17 07:44
Harare - Amaqembu aseZimbabwe aphinde abuyela emuva ngesikhathi iqembu likaMengameli Robert Mugabe, iZanu-PF ihlaba uMthethosisekelo ochitshiyelwe kabusha, neyasiza ekuwubhaleni eminyakeni emithathu ebe nzima.
Kodwa kuthe sekunekomidi ebhekelele lo Mthethosisekelo, uMugabe wala waphetha ukuvumelana nawo ethi kuningi iqembu lakhe elingahambisani nakho.
OweMovement for Democratic Change (MDC)
kwezomthethosisekelo u-Eric Matinenga, nonguSihlalo wale komidi, uthe leli thimba lizohlangana futhi ngoMsombuluko.
“Kungumsebenzi oqhubekayo, kodwa siyayibona inhlansi yethemba," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
I-IPID izophenya amaphoyisa aseKhayelitsha
2012-07-17 08:33
Cape Town - Independent Police Investigative Directorate (IPID) izophenya ngenkohlakalo yamaphoyisa okuthiwa iqhubeka eKhayelitsha, eKapa, kusho umbiko weCape Times ngoLwesibili.
UMqondisi we-IPID uFrancois Beukman uzwe ngezakhamuzi ukuthi amaphoyisa akuleya ndawo ayanqaba ukuzinikeza imininingwane ngamacala, anenkohlakalo kanti futhi avuma ukugwazelwa yizigebengu.
Le nkohlakalo kuthiwa yiyo eyabhebhethekisa ukubulawa kwabantu ngumphakathi kulezi zinyanga ezine ezedlule, nokwashiya abantu abangu-14 abebesolwa ngokuba yizigelekeqe beshonile.
"Sibone inqwaba yalezi zigameko kule ndawo. Ziningi kakhulu izikhalazo esizitholile," kusho uBeukman.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
ISundowns iyakudinga ukuhlonishwa - Larsen
2012-11-19 07:56
Johannesburg - Umqeqeshi weBloemfontein Celtic, uClinton Larsen uthi bazoyihlonipha iMamelodi Sundowns uma sebebhekene nayo kowamanqamu eTelkom KnockOut ngoDisemba 1, kubika iKickOff.com.
ICeltic idlulele kowamanqamu ngokushaya iFree State Stars ngo 3-2 emdlalweni obuseCharles Mopeli Stadium ngeSonto.
Kanti iSundowns yona yashaya iSuperSport United ngo 1-0 ngoMgqibelo.
ISundowns isemsileni weligi ngamaphuzu ayisithupha emdlalweni eyishumi, kodwa nakuba kunjalo uLarsen uthi amaBrazilians kuzoba nzima ukudlula kuwona.
“Ngihlale ngisho ukuthi iSundowns iyiqembu elisezingeni eliphezulu futhi lokho ikukhombisile ngokushaya iSuperSport. Babukeka beyiqembu eliphezulu kodwa thina sizogxila emdlalweni wethu ukuze siqinisekise ukuthi senza okungangamandla ethu," kusho uLarsen.
ISiwelele sashaya i-Orlando Pirates neFree State Stars ngesikhathi isazicabela indlela ebheke kowamanqamu.
ULarsen uthi okwamanje usazogxila kakhulu emidlalweni yabo elandelayo yeligi.
“Okuningi sesikuphothulile ngokudlulela kowamanqamu,” usho kanje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Welulama kahle uMandela
2012-12-17 15:03
Johannesburg - Lowo owayengumengameli wakuleli uNelson Mandela ulumala kahle kakhulu kulandela ukuhlinzwa, kusho iHhovisi likaMengameli ngoMsombuluko.
"Niyacelwa ukuba kuze kube sidedela imininingane emisha, nithathe ngokuthi uMandela ululama kahle," kusho okhulumela leli hhovisi uMac Maharaj.
UMengameli Jacob Zuma ufisele uMandela ukuba alulame ngokushesha ngeSonto ngesikhathi ethula inkulumo yakhe engqungqutheleni ye-ANC eseMangaung.
UMandela, 94, wayiswa ePitoli esuka eQunu, e-Eastern Cape, ngempelasonto eyedlule, ukuze ayolashelwa isifo esihlobene namaphaphu nokukhishwa ama-gallstones.
"Ukuhlinzwa kwahamba kahle kanti uyathembisa."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Osomahlaya bachitha eyokungezwaniComment on this story
SIHLE MKHIZE
USOMAHLAYA waseThekwini uPastor Mjosty uthumele umyalezo oshubile kulabo abafaka unyawo lwedada ebudlelwaneni bakhe noSboniso Masuku odume ngoDlungelwa.
UMjosty ubekhuluma eMatimatolo, eGreytown emgubhweni wosuku lokuzalwa lukaDlungelwa obe neminyaka engu-34 ngeSonto.
UMjosty uthe sebekhathele ngabantu abakhuluma ngamagama abo kabi ngenhloso yokumosha.
Usho lokhu nje, bese kunamahlebezi okuthi laba bobabili sebeyinkukhu nempaka kusolwa uMjosty ngokudla imali kaDlungelwa.
“Sesikhathele ngabantu abakhuluma kabi ngomunye, ngifuna nazi ukuthi njengoba kade nimbona uDlungelwa ekade ehleli nani lapha ekhaya yingoba wayelimele engozini yemoto hhayi lokhu okushiwoyo. Njengoba eseluleme sesizoqala phansi ukusebenza,” kusho uMjosty.
UDlungelwa ubonge wanconcoza kubo bonke abambungazile ngalolu suku wagcizelela ukuthi njengoba namhlanje aziwa ngamahlaya yingenxa kaMjosty.
Uphinde wamtusa nangokuthi ufake isandla ngokuthenga izipho nokunye okuningi kulo mcimbi njengoba yena ubethi ukhala engashayiwe kwazise kade engasebenzi ngenxa yokulimala.
“Njengoba nazi ukuthi kade ngilimele futhi angisebenzi ngicela nazi ukuthi uMjosty ungomunye wabantu abangixhasile ukuze usuku lokuzalwa lwami lube yimpumelelo. Uqhamuke eThekwini ethwele,” kusho uDlungelwa.
Laba bobabili sebezakhele udumo kuma-DVD amahlaya okubalwa ethi Mphathiswa elanywa ngethi Kwaito Church Service.
Akuphelanga lapho njengoba uMjosty ephinde wakhipha i-albhamu ye-kwaito kaDlungelwa ngaphansi kwe-Estertainment esihloko sithi Ten Year Plan.
Ngesikhathi kuqhubeka lo mcimbi izithameli ebezikhona okubalwa omakhelwane nabangani bahleke kwabuhlungu izisu uMjosty efunza ikhekhe uDlungelwa wena owabona izithandani.
Kube ukuphela kwezinkulumo ebezihambisana namahlaya ebezethulwa yilaba bobabili oDJ bendawo baqhulula isgubhu kwamnandi kujatshulelwa uDlungelwa.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
2015-03-03 18:31
I-ANC esifundeni saseThekwini izophinde ibambe ingqungquthela yayo yesithupha ngenhloso yokuqoka ozohola iqembu kulesi sifunda esikhulu kunazo zonke, kusho iqembu.
Ningizimu Afrika
2015-03-03 18:31
UNobhala Jikelel weCosatu uZwelinzima Vavi uthe akazisoli ngokuduba umhlangano wesigungu esiphezulu salo mfelandawonye, yize kunamahlebezi athi angase amiswe futhi.
Ningizimu Afrika
2015-03-03 18:31
Abokufika kuleli abahlala eGa-Sekgopo, ePolokwane, eLimpopo, sebeshiye izitolo zabo kulandela ukuthi umbhikisho wezakhamuzi uphethe ngokuthi kutatshwe impahla ezitolo zabo.
Ezemidlalo
2015-03-03 18:31
Umgadli weBafana Bafana, uTokelo Rantie, akakalifakeli ngisho igoli lokubika iqembu alidlalelayo kulo nyaka, kanti useveze ukuthi umama wakhe uhlala ngokumgqugquzela.
Afrika
2015-03-03 18:31
Ubulawe ngentululwane yezinhlamvu ebezibhekiswe emotweni yakhe ummeli waseMozambique ogqamile ongungoti kwezomthethosisekelo ngokusho kweziphathimandla.
Umhlaba
2015-03-03 18:31
Isifundazwe sase-India sivale ukudliwa kwenyama yenkomo saphasisa umthetho ongaholela ekutheni otholakala nale nyama abhadle ejele iminyaka emihlanu.
Ezemidlalo
2015-03-03 17:24
Ibhantshi ligcwale umoya kulowo owayengumqeqeshi we-Orlando Pirates uRuud Krol obesezinze Libya lapho ebeqeqesha khona iqembu i-Ahli Tripoli.
Ezokuzijabulisa
2015-03-03 17:24
Umholi we-Economic Freedom Fighter uJulius Malema ugubhe usuku lwakhe lokuzalwa nonkosikazi wakhe uMantoa, bezitika ngesidlo esikhethekile sezithandani.
AbeCongress of SA Trade Unions, eNorth West, sebekugxekile ukubulawa komvukuzi wesifazane, obulawe ngasemayini yaseMarikana, iLonmin.
INkantolo kaMantshi waseBenoni, itshelwe ukuthi abusilo iqiniso ubufakazi obukhishwe ngumshayeli wetekisi ochaza ngesehlakalo sokushona kukaMido Macia.


text:
Indoda ingqongqise unkosikazi nomuzi
2013-02-21 10:02
Knysna – Kuboshwe indoda esolwa ngokokhela umuzi wayo ngomlilo, kwashona unkosikazi wayo obengaphakathi.
Intombazane, 14, ebisendlini nayo kwenzeka lesi sigameko ikwazile ukuphuma ibaleke.
Umsolwa, 61, uzovela eNkantolo yeMantshi yaseKnysna ngoLwesine.
Lesi sigameko senzeke eSedgefield ngoMsombuluko.
Umsolwa ube esecela empunzini watholwa yisakhamuzi eKingfisher Street, eSedgefield ngoLwesibili, ngokusho kokhulumela amaphoyisa uBernadine Steyn.
“Umsolwa ukhiyele unkosikazi wakhe, 65, uHester Salmans, nentombazane, 14, endlini wase eyokhela ngomlilo,” kusho uSteyn.
“Intombazane ikwazile ukuphulukundlela ibaleke yahamba yayocela usizo. Omakhelwane bathe befika indlu ibisishe yaphela.”
- Landela
IzindabaNews24 kuTwitter
- News24


text:
Kubulawe izaguga eF State
2012-09-10 13:29
Johannesburg - Kutholakale abashadikazi asebekhulile bebulewe epulazini labo eliseTrompsburg, kusho amaphoyisa aseFree State ngoMsombuluko.
UJohan Fourie, 70, noCecile Fourie, 73, bagcina ukubonakala bephila ngabo-14:00 ngeSonto ngemuva kokuzikhiphela edolobheni nendodana yabo, kusho uCaptain Harry Nagel.
"Kusolakala ukuthi abahlaseli bangene emzini wabo ngesikhathi bengekho base beyabalinda."
Kuthe uma lezi zithandani zingatholakali uma zifonelwa, zase ziyathungathwa zatholwa zibulewe.
"Akwaziwa okwamanje ukuthi yini ethathiwe, konke kuzocaca uma sesixhumane namalungu omndeni," kusho uNagel.
- Landela
IzindabaNews24 kuTwitter
- SAPA


text:
Asinandaba kangako neDays - Umbono
2012-11-08 16:20
Cape Town - Zithelekile eNingizimu Afrika izihlabani zeDays of Our Lives ezihlanganisa uDrake Hogestyn owaziwa ngelikaJohn Black no-Arianne Zucker yena odlala indawo kaNicole kanye noGalen Gering odlala indawo kasukasambe wensizwa eyiphoyisa uRafe Hernandez.
IDays idlala ku-SABC 3 njalo phakathi kwezinsuku.
Sibuze abafundi ukuthi yimuphi umlingiswa abamthanda kakhulu kuDays of Our Lives, nokuthi yini efika kuqala emqondweni uma kukhulunywa ngeDays.
Baphendule kanje:
UThulani Ngongoma uthe: Asinandaba nalabo bantu.
U-Isaac Kweyama Bob None uthe: Mina ngizithandela umom Ruby.
UCne Fezy UmaSiyamini Khuzwayo uthe: Angigcini nje ngokungayibuki lento mina, ngiyayenyanya.
UHlekas Twokiss Nomanga Linda uthe: Angiyibuki leyonto mina, anginanadaba nje nabo.
UKhetho Gumede uthe: Anginandaba nabo bonke abadlali beDays mina, ngizithandela uDeneo noNtombi beGenerations.
UKhosie Lembede uthe: Ukuphela kwento engingenandaba nayo ngempela iDays, anginandaba nabo bonke.
UZamo Sweetlady Mbatha UmaMthiya uthe: Ngiyamthanda uJohnBlack, ngithanda izwi lakhe elipholile, uma nje ngingathola iHug nje yakhe.
UNandipha Nkomonde Mnyameni uthe: Akudikizi kwanqulu, angiyibuki nje mina iDays yabo!.
URonah Nontobeko Ziqubu uthe: Ngizithandela uJohn Black.
USis Matruh Ngcemu uthe: Anginandaba nje nencane lena, kuzosiza bani ukuza kwabo kuleil?
UCndy MaNxumalo Ngubane uthe: Mmmmhu bengingathanda ukubona uJohn Black.
UZama Beauty uthe: Ngichazwa uNicole, ngithanda indlela akakwazi ngayo ukuqamba amanga, uyangchaza
UMpumeh Adam uthe: Mina angifuni nokubabona , uJohn Black uyisipoki esifa sivuke, iDays inamanga ayisimangaliso.
UNokubonga Matuh Ntshangase uthe: Mina ngizithandela u- EJ nje qha.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Emizuzwini eyi-26 edlule
Umlisa osolwa ngokubulala ingane enezinsuku ezimbili ubudala ngesikhathi eshaya ngayo umama wayo, usihoxisile isicelo sebheyili eNkantolo yeMantshi ePitoli.
Ezemidlalo
Emizuzwini eyi-28 edlule
Umqeqeshi we-Orlando Pirates u-Eric Tinkler uthi iqembu lakhe alidlalanga ngendlela ngesikhathi libambana ngegoli elilodwa neFree State Stars.
Ezokuzijabulisa
Emizuzwini eyi-27 edlule
Beligcwele phama ihholo iNangoza Jebe eNew Brighton, ePort Elizabeth ngesikhathi kuqhubeka inkonzo yesikhumbuzo kaSaba Mbixana obaziwa ngelikaDJ Ntozabantwana emsakazweni.
Afrika
Emizuzwini eyi-26 edlule
Izwe laseZimbabwe seliqinisekise ukuthi bangu-8 abantu abangenwe yisifo sohudo, okubalwa kubona nababili engceleni walo nelaseNingizimu Afrika.
Umhlaba
Emizuzwini eyi-10 edlule
Ibhodi eliphezulu lamalungelo abantu e-Europe lithi izwe laseFrance alenzi okwanele ukuvikela ukushaywa kwezingane.
Ningizimu Afrika
2015-03-05 07:51
Ngesikhathi omakhelwane belibamba linqunu lisemjondolo walo nomfana omncane, leli khehla elineminyaka libatshele ukuthi ucansi laluthanda kakhulu ngesikhathi libhadle ejele.
Ningizimu Afrika
2015-03-04 18:35
ICosatu KwaZulu-Natal izwakalise ukushaqeka ngesinqumo sobuholi be-ANC esifundazweni sokuthi iqalwe phansi ingqungquthela yesifunda saseThekwini.
Ningizimu Afrika
2015-03-04 18:35
Bangaphezu kuka-650 abantu abashone ezingozini zomgwaqo eNingizimu Afrika ngenyanga kaFebhuwari iyodwa, kusho iRoad Traffic Management Corporation (RTMC).
AbeCongress of SA Trade Unions, eNorth West, sebekugxekile ukubulawa komvukuzi wesifazane, obulawe ngasemayini yaseMarikana, iLonmin.
INkantolo kaMantshi waseBenoni, itshelwe ukuthi abusilo iqiniso ubufakazi obukhishwe ngumshayeli wetekisi ochaza ngesehlakalo sokushona kukaMido Macia.


text:
Kutholakale intombazane ibulewe
2013-01-31 14:02
Johannesburg - Kutholakala isidumbu sentombazane, 15, ethuneni elingashoni esigodini saseVerdwaal, e-Itsoseng, kusho amaphoyisa aseNorth West ngoLwesine.
Kulandela ukuthungathwa, isidumbu sayo ebesingagqitshiwe sonke sitholakale ehlathini ngoLwesithathu, ngemuva kokubikwa njengomuntu odukile ngeSonto, kusho uSergeant Philani Nkwalase.
Abazali bale ntombazane bagcine ukuyibona ngoLwesihlanu ngesikhathi iya esikoleni.
"Ngokusho kwengane afunda nayo, baphuma esikoleni baya endaweni yokucima ukoma. Kuthiwa ingane le ithi yabe isiphelezela umufi phakathi kwamabili esegoduka, yagcina lapho ukumbona," kusho uNkwalase.
Kuzohlolwa isidumbu ukuze kutholakale imbangela yokushona kwakhe.
Akukaboshwa muntu ngalesi sigameko.
- Landela
IzindabaNews24 kuTwitter
- SAPA


text:
'Ngeke ngimvakashele ejele uJub Jub'
2012-10-30 10:34
Johannesburg - Yize noma uyise wendodana yakhe eneminyaka emibili ubudala elahlwe yicala lokubulala, ukushayela edle amponjwana nokuzama ukubulala, uKelly Khumalo uthi akaxhumi lapho, kubika iDrum.
"Leso sigaba sempilo sidlulile manje, futhi sekuphele unyaka kunjalo," esho.
Uthi manje osekumqoka ukukhulisa indodana yakhe, uChristian nokuthuthukisa umculo wakhe.
UKelly noMolemo 'Jub Jub' Maarohanye bathandana cishe iminyaka emithathu, kodwa ubudlelwano babo babunezinkinga zotshwala nezidakamizwa.
"Hhayi ngoba nakhu nginenhliziyo embi, kodwa uJub Jub nami kade sahlukana ngakho ayikho into esihlanganisile manje. Akazange abe ngubaba oqotho esengaphandle ngakho ngeke ngimfunze ngengane avele angayifuni," eqhuba ngesikhathi ebuzwa ngokuvakashela uMaarohanye ejele.
Uthi ingane yakhe ayimazi uyise ngoba vele ubengayinaki.
- Thola lolu daba luphelele kuDrum
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kubanjwe amabhakede ehlohlwe izinhlamvu zesibhamu
2013-01-16 14:04
Bloemfontein - Kubanjwe amabhakede amane egqitshwe emuva kwendlu eSasolburg, elayishwe izinhlamvu zezibhamu ezingama-shotgun, kusho amaphoyisa ngoLwesithathu.
Okhulumela amaphoyisa uConstable Peter Kareli uthi abantu abathize bebelungisa lo muzi, ngesikhathi bevundulula amabhakede ango-20-litre, abegqitshiwe.
"Abasebenzi bebethi bavala umgodi abakade bewumbile ngesikhathi bethola amabhakade, babe esebebiza amaphoyisa."
Amaphoyisa athungatha umninimuzi, kuze ezophonswa imibuzo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuphahlazeke indiza yombuso eNdiya
2012-10-15 10:00
New Delhi - Ibhanoyi ebelithwele amasosha asemanzini eningizimi yezwe eNdiya, liphahlazekile kwashona abantu abathathu abahlanganisa abashayeli ababili kanye nochwepheshe wezobuhixihixi.
Indiza lena iChetak, ibisuka eMumbai ilibangise eBangalore ngesikhathi yehlelwa yingozi, kuthiwa umshayeli ubesohlelweni lokuyimisa kuze izofakwa amafutha.
"Indiza iphahlazeke izama ukuhlala phansi, bashone bonke ebebephakathi," kusho isikhulu.
Lena yingozi yesibili ehlanganisa amasosha oMbuso, eyenzeke esikhathini esiyizinyanga ezimbili.
Esehlakalweni sokuqala esenzeka ngomhlaka-30 Agasti, izindiza ezimbili zashayisana eGujarat, kwashona abantu abayisishiyagalolunye.
– Landela Izindaba News24 kuTwitter
(@IzindabaNews24).
- Sapa-DPA


text:
Imisakazo yomphakathi igubhe uJuni 16Comment on this story
SIZWE BLOSE
IMPELASONTO esiphuma kuyo beyigcwele imicimbi ehambisana nemigubho kaJuni 16 kanti nemisakazo yomphakathi igubhe lolu suku ngemidlalo yebhola KwaMashu, ePrincess Magogo Stadium. Kule misakazo bekukhona iVibe FM, iNanda FM, Mgungundlovu FM neMbokodo FM. Abantu abebegcwele kule nkundla batshelwe ngesehlakalo nangomlando owaholela kulolu suku, ngemuva kwalokho kube sekuqala imidlalo elandelwe yisigubhu ebesidlalwa abanye bo-DJ abasakaza kule misakazo. Abantu bayijabulelile le midlalo yize kunalabo abebekhombisa ukuthi bona abazi ukuthi kwenzekani ngalolu suku futhi kungani libe yiholidi, kodwa bakhona labo abebebalekelela ngolwazi. Lo mcimbi uqale ekuseni, iVibe FM iyona egcine ithathe indebe ngokuhlula uMgungundlovu FM. Okufike kwagqama ukuthi abantu abasha abebehambele lo mcimbi bebegqoke umfaniswano obekuwuphawu lokukhumbula isehlakalo sokubulawa kwezingane zesikole eSoweto. ULucky Dlamini ongumphathi weVibe FM, uthe umcimbi uhambe kahle kakhulu, into abayithokozele kakhulu kube ukuhlangana kwemisakazo yomphakathi nokuyinto engavamisile ukwenzeka. “Sinethemba elikhulu lokuthi nangonyaka ozayo sizolugubha ngokuhlanganyela lolu suku, futhi kuningi okuzokwenzeka njengoba bekhombisile abalandeli bethu ukuthi basithanda kakhulu uma sihlangene,” kuchaza uLucky. Uphethe ngokuthi ngokuzayo bazozama ukuthi ibe khona yonke imisakazo yomphakathi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Iziteshi zamaphoyisa azisiyo inkundla yezombusazwe
2012-10-12 14:05
Johannesburg - Abahlali kumele baqinisekise ukuthi iziteshi zamaphoyisa aziphendulwa inkundla yokudlala imidlalo yezombusazwe, kusho uNgqongqoshe wezamaPhoyisa uNathi
Mthethwa.
"Sidinga imiphakathi ezoba yizingqapheli, ibheke ukwenza kwamaphoyisa, ithi uma igxeka igxeke ngokwakha iphinde ikhiphe izincomo uma kudingeka," esho enkulumweni ayethule eJane Furse, eLimpopo.
"Siyaphinda siyagcizelela ukuthi iziteshi zamaphoyisa akusizo izinkundla zemidlalo yezombusazwe. Azikaze zibe yinkundla."
Ungqongqoshe uthe amaphoyisa kumele anakekele imiphakarthi asebenza phakathi kwayo.
"Akuko maphoyisa ekumele abe ngabangani nezigilamkhuba," kusho uMthethwa njengoba bekwethulwa umkhankaso wokulwa nobugebengu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Izikhulu zihambele umndeni kaRasuge
2012-03-27 16:36
Johannesburg - UNdunankulu waseGauteng uNomvula Mokonyane ekanye noKhomishana wamaphoyisa esifundazweni uMzwandile Petros, bahambele umndeni wephoyisa elabulawa uFrancis
Rasuge, ngoLwesibili kubika i-Eyewitness News.
NgoMsombuluko kuhlolwe amathambo atholakale kumbiwa umuzi waloyo owabe eyisoka lika Rasuge,uWilliam Nkuna, umphumela uveze ukuthi amathambo ngakaRasuge.
URasuge, wanyamalala ngonyaka ka 2004.
Kumanje uNkuna udonsa udilikajele ngecala lokubulala uRasuge, akaze alivume icala.
Umndeni kumanje uphezu kwamalungiselelo okungcwaba uRasuge ngesizotha.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
WASHINGTON DC—
Ikomishini ebona ngokuqhutshwa kokhetho iZimbabwe Electoral Commission (ZEC) ithi yehlulekile ukuqala uhlelo lokubhalisa abantu abalelungelo lokuvota ngoLwesine ngenxa yokusilela kwemali.
Uhulumende wayethe uhlelo lolu luzasungulwa mhlaka 3, kodwa iZEC ithi ayenelisanga ukuthumela amaqula ayo ebantwini ngoba ingelamali kanye lezimota zokusebenzisa.
Okwamanje ikomishini le ithi uzulu uvunyelwe ukuyahlola amabizo akhe lokubhalisa emawofisini kamsitheli.
Umsekeli kamgcinisihlalo weZEC uNkosikazi Joyce Kazembe uthi badinga izigidi ezingamatshumi amabili lanye zamadola yokuqhuba loluhlelo.
Umphathintambo wezemali uMnu Tendai Biti uthi lanxa ingakabikhona limali okwamanje, ukhangelele ukuthi ibisitholakele kumaviki ambalwa azayo.
Uluhlu lwabalelungelo lokuvota lona lubikwa lulenkulungwane lenkulungwane zamabizo abantu asebabhubha kudala alokhu engakakhitshwa.
Umgcicinisihlalo womanyano wenhlanganiso ezizimeleyo iNANGO uMnu Effie Dlela Ncube uthi kuyadanisa ukuthi uhulumende wehlulekile ukuqalisa loluhlelo ngokusemthethweni.
Ingxoxo loMnu Effie Dlela Ncube


text:
Bafuna usizo abakwa-1Time
2012-08-22 10:08
Johannesburg - Inkampani yezindiza i-1Time Holdings isihambise amaphepha esicelo sokwelekelelwa ebhiziniisini njengoba izinto zilokhu zinhlanga zimuka nomoya, zonakala.
Iphephandaba iBusiness Day libike ukuthi isicelo sifakwe ebhodini lenkampani, ngenxa yokubona izinto zikhula zonakala, kumanje inkampani kuthiwa isesikweletini sika-R320 million.
Inkampani lena etuswa ngokuba namanani amaphansi, ibe sezindabeni kulandela ukuthi izindiza zayo ezimbili zibe nenkinga yenjini izikhathi ezimbili zilandelana, esikhathini esingaphansi kwesonto.
Nokho kuthiwa okwamanje umsebenzi uzoqhubeka ngokwejwayelekile..
Ngasekuqaleni konyaka enye inkampani yezindiza iVelvet
Sky, yaphoqeleka ukuthi ime ukusebenza kulandela ukuba nenkinga yezimali.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ezinye izindaba...
Ezokuzijabulisa...
Umholi we-Economic Freedom Fighter uJulius Malema ugubhe usuku lwakhe lokuzalwa nonkosikazi wakhe uMantoa, bezitika ngesidlo esikhethekile sezithandani.
Abaculi abafana noBrown Dash, Zombo Brenda Fassie, Mahlathini nabanye abaningi babedume iNingizimu Afrika nakwamanye amazwe kodwa nakuba kunjalo bashona benganalutho.
Abalandeli bomsakazi weMetro FM bathola okukhulu kuphoxeka ngesikhathi umsakazi wodumo lo mculo omnandi futhi opholile engafunanga ukuthatha izithombe nabo.


text:
Kulimale 30 engozini eBloem
2013-01-07 11:02
Bloemfontein - Abantu abangu-30 abahlanganisa nezingane ezintathu balimele ngesikhathi kwenzeka ingozi ehlanganisa amatekisi amabili emgwaqeni ongu-N6, phakathi kweBloemfontein neSmithfield, kusho bakwa-ER24.
Okhulumela abakwa-ER24 uVanessa Jackson uthi amatekisi amabili ashayisane ngezithuba zawo-04:30, kusemnyama emgwaqeni.
Ukulungiswa komgwaqo nakho kuthiwa kube nomthelela ekwenzekeni kwengozi.
“Abahambisi bosizo lokuqala bafike endaweni yesehlakalo bafica amatekisi amabili elele amankeyane. Abantu bebesakazeke emgwaqeni, abane kubo bebelimele kambi," kusho uJackson.
Abantu abadala abangu-27 nezingane ezintathu bathole ukwelashwa endaweni yesehlakalo base bephuthunyiswa esibhedlela.
– Landela Izindaba News24 kuTwitter
(@IzindabaNews24).
- News24


text:
Unikelele ngo-R10 million uMotsepe
2012-11-14 16:25
Johannesburg - Ukhisimusi usheshe wafika kubantu basemapulazini njengoba umacaphuma kusale onguPatrice Motsepe, egqoke izingubo zikaFather Christmas wase enikela ngesamba esingu-R10-million kubahlali namabandla.
Kusukela ngonyaka ka-2005, uMotsepe usenikele ngemali elinganiselwa ku-R85 million, ngaphansi kohlelo i-African Rainbow Minerals.
Inhlangano ehlomule kakhulu yiNational Women Development Trust, esinikelelwe ngo-R1.4-million.
Izinyunyana zabasebenzi ezihlanganisa iNational Education Health and Allied
Workers Union neSouth African Democratic Teachers Union nazo azisalanga ngaphandle njengoba zinikelelwe ngo-R970 000, inyunyana ngayinye.
Izinyunyana sezanikelelwa ngo-R8.5-million, kusukela kwasungulwa lesi sikhwama.
Abanye abahlomulile kube yizinhlangano ezisemaphandleni aKwaZulu-Natal, iseLimpopo nase-Eastern Cape, zonke eziphiwe u-R970 000 inhlangano ngayinye, kwathi izinhlangano eziseMpumalanga, Northern Province, Free State naseNorth West zona zanikwa u-R364 000.
UMotsepe unikelele namabandla ahlanganisa iZion Christian Church, Grace Bible Church neMethodist Church, wawanika imali esuka ku-R485 000 iye ku-R150 000.
ISA Council of Churches yona inikelelwe ngo-R1-million
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kuzogwetshwa umbulali kaDewani
2012-11-21 08:05
Cape Town - Kulindeleke ukuthi kwehliswe isigwebo somunye wababulali besivakashi saseBrithani, u-Anni Dewani, eNkantolo eNkulu yaseWestern Cape, ngemuva kokugojelwa yicala.
UXolile Mngeni, 25, utholakale enecala lokuphanga esebenzisa indluzula, ukwakha itulo lokubulala nokutholakala nesibhamu nezinhlamvu okungavunyelwe.
UMngeni wangena ebhokisini lofakazi ezimele, kepha wehluleka ukuvezela inkantolo ubumsulwa bakhe.
UDewani wadutshulwa wabulawa eGugulethu ngoNovemba ka-2010, ngesikhathi esekhefini ngemuva komshado nomyeni wakhe uShrien.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uyavela enkantolo uPistorius
2013-02-19 07:51
Johannesburg - Umsubathi oteketiswa ngelika"Blade Runner” u-Oscar Pistorius, kulindeleke ukuba avele enkantolo okwesibili nalapho ezofaka khona isicelo sebheyili ecaleni abekwe lona lokubulala intombi yakhe.
Ukuboshwa kukalo mgijimi, 26, kushaqe izigidi zabantu emhlabeni wonke njengoba bebemthatha njengeqhawe kwezokusubatha.
Intombi yakhe, unobuhle uReeva
Steenkamp, watholakala ebulewe emzini kaPistorius osePitoli ekuseni ngoLwesine.
Ngaleso sikhathi imibiko yayithi uPistorius umdubule ecabanga ukuthi yisigebengu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Ugwetshiwe owadlwengula ingane yakhe
2012-10-10 07:39
Durban - Indoda, 39, neyadlwengula indodakazi yayo eneminyaka eyisishiyagalombili ubudala, igwetshwe iminyaka engu-13 ibhadla ejele eNkantolo yesiFunda eCamperdown.
Okhulumela amaphoyisa uCaptain Thulani Zwane uthe lesi sigameko senzeka ngesikhathi umama wengane eyishiye nobaba wayo ngonyaka odlule, elokishini laseMpumalanga.
“Wathi uma ebuya wabona ukuthi kukhona okushaya amanzi ngengane. Yabe isibuzwa yathi idlwengulwe ngubaba wayo," kusho uZwane.
Ingane yabe isiyiswa kudokotela, nowafike waqinisekisa ukuthi inukubeziwe.
- Landela
IzindabaNews24 kuTwitter
- The Witness


text:
Ziqalile izingxoxo ngabasebenzi basemapulazini
2013-01-15 14:07
Cape Town - Izingxoxo ngezindaba ezithinta abasebenzi basemapulazini baseWestern Cape, ziqalile eGrabouw, ngoMsombuluko ebusuku kanti kulindeleke ziqhubeke ePaarl, uma lithambama ngoLwesibili.
Ukulalelwa kwezinkulumo kuzoqhubeka naseDe Doorns, Robertson, Oudtshoorn naseVredendal.
UMnyango wezabaSebenzi wabamba izingxoxo ezadonsa inyanga yonke, phakathi kukaNovemba noDisemba, ngenhloso yokuzwa izikhalo zabasebenzi basemapulazini aseWestern Cape.
Abasebenzi basemapulazini bangena esitelekeni befuna ukwenyuselwa amaholo, asuke ku-R69 aye ku-R150, ngosuku.
Ikhonmishana ephenya ngezimo sokusebenza, yatshelwa ukuthi iphenyisise ngezimo abasebenzi abasebenza ngaphansi kwazo, kwanqunywa ukuthi kubuyekezwe amaholo ngenyanga kaMashi, aphinde futhi abuyekezwe ngemuva kwezinyanga ezingu-12.
UNgqongqoshe woMnyango wezabaSebenzi uMildred Oliphant, kulindeleke ukuthi enze isimemezelo ngamaholo abasebezni basemapulazini ngenyanga ezayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Ufuna intsha ibe neqhaza ezindabeni zezomnothoComment on this story
INTATHELI YESOLEZWE
INTSHA kumele inikwe ithuba lokubamba iqhaza ezindabeni ezithinta ezomnotho ukuze ikwazi ukwenza umehluko emphakathi. Lokhu kushiwo yiPhini likaMengameli we-ANCYL, uMnuz Ronald Lamola (osesithombeni) izolo.
“Isixazululo sokubhekana nezinselelo kwezomnotho silele entsheni. Le ntsha ezulazula emalokishini inawo umqondo,” kusho uLamola ngesikhathi kunenkulumo-mpikiswano ye-ANCYL ePitoli.
“Uma intsha ingabaholi emphakathini, kungani ikhishelwe ngaphandle ezindabeni ezithinta ezomnotho?” kubuza uLamola.
ULamola ubebeka umbono wakhe ngezindaba ezithinta ipolitiki nenkululeko yezomnotho kule ANCYL Dialogue ebise-University of South Africa ePitoli.
Uthe okwamanje lapha eNingizimu Afrika ngabasezingeni elithile kuphela abahlanganiswa nezindaba ezithinta umnotho.
ULamola uthe kumele kuphindwe kubhekisiswe umthetho ongu-Section 25 woMthetho-sisekelo wezwe. Uthe lo mthetho umayelana nobunikazi bomhlaba.
Uthe kunesidingo sokuthathwa ngokomthetho komhlaba ngaphandle kwesinxephezelo, nezimayini zibe ngaphansi kukahulumeni.
Uthe ayikho into eshintshile kusukela ngo-1994 selokhu kwaba khona uhulumeni wentando yeningi eNingizimu Afrika.
“Kudingeka sibe nenkululeko yezomnotho, hhayi lomnotho onenhlese yobandlululo esawuthola ngo-1994. Abantu abamhlophe basaphila impilo entofontofo sengathi baseHollywood. Iningi labamnyama lisakhungethwe wububha, bathembele emalini eyisibonelelo sikahulumeni ukuze baphile,” kusho uLamola.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Ugwetshiwe odlwengule unina edakiwe
2012-10-03 08:30
Mlondi Radebe, The Witness
Durban - Indoda, 30, igwetshwe iminyaka engu-12 ibhadla ejele yiNkantolo yesiFunda eMgungundlovu ngokudlwengula unina, 55, icwile ezinkambeni zikaFaro ngempelasonto.
Le ndoda yaseSweetwaters, nengeke ikhishwe igama layo ukuze kuvikeleke umama wayo, ilivumile icala yathi yayeqiwe wutshwala futhi yayingaqondile ukuzwisa umama wayo ubuhlungu.
“Ngangena endlini ngemuva kokuthi engivulele, ngamphushela phansi ngase ngiyamdlwengula."
Le ndoda ithe iyazisola kakhulu yase icela inkantolo ukuba ibe nozwelo uma seyehlisa isigwebo.
Umshushisi woMbuso uSipho Thwala uthe ukudlwengulwa kwehlisa isithunzi salowo osuke edlwenguliwe.
- Landela
IzindabaNews24 kuTwitter
- The Witness


text:
Babeshaywa abavuma elokubulala - Ummeli
2013-03-05 14:04
Klerksdorp - Ayehlukunyezwa ngamaphoyisa amadoda amabili avuma ukuthi ayathinteka esehlakalweni sokubulawa kwelungu le-African National Congress eNorth West, u-Obuti Chika, kusho ubufakazi eNkantolo yeMantshi yaseKlerksdorp.
Ummeli kaJeffrey Letuka, uMoses Jones Botman, uthi umsolwa washaywa ngamaphoyisa, waphoqeka ukuthi avume icala.
"Ukuthi azikho izibazi ezibonakalayo akusho ukuthi akashaywanga," kusho ubufakazi bukaBotman.
UMbuso utshele inkantolo wathi uLetuka noSihlangu Sekhakhane bazivumela ukuthi bayathinteka kulokhu kubulala.
Bobabili abasolwa bayaliphika leli cala, bathi bashaywa ngamaphoyisa baze bevuma icala.
Abasolwa babhekene necala bekanye noSihlalo we-African
National Congress Youth League uPapiki Baboile, uNobhala ewadini uPaul Molomonyane, ikhansela u-Itumeleng Molebatsi, osebenza kumasipala wendawo uWilliam Malefo, umshayeli wetekisi uKgotso Kali kanye noNgqongqoshe woMnyango wezoHulumeni baseKhaya uChina Dodovu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
UMnyango wezasekhaya ohambayo
2012-03-30 16:39
Johannesburg - UMnyango wezaseKhaya uthi uzoqhubeka nokuhlela amahhovisi angomahambanendlwana, ngenhloso yokusiza abantu bathole omazisi.
UMnyango uthi omahambanendlwaba bazobekwa kulona lonke izwe, ukwelekelela kakhulu abantu abasezindaweni ezisemakhaya.
UMqondisi jikelele eMnyangweni uMkuseli Apleni, uthi lolu hlelo luzoqala ngamaholidi ePhasika.
U-Apleni, uthi amahhovisi okuqala azobekwa eDaggakraal, eMpumalanga, ngempelasonto.
“UMnyango wezaseKhaya umele ukunakekela abantu,”
“Uma sibona ithuba lokuthi sibasize nakanjani sizosiza," kusho u-Apleni.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News 24


text:
Kutholwe umbombayi wensiphoComment on this story
BAWINILE NGCOBO
KUNGENZEKA ukuthi ungene esitolo uzitshela ukuthi uthenga insipho eyimpuphu iSunlight kanti ushaywa ngemfe iphindiwe uthenga umbombayi wensipho.
Izolo amaphoyisa ashaqe inqwaba yensipho eyimpuphu ewumbombayi ebifakwa emaphaketheni eSunlight kwenye yamafemu eJacobs ngoLwesithathu.
Abantu abathenga le nsipho basuke bezitshela ukuthi bathenga ungqo weSunlight kanti bathenga le eyenziwa kule femu ngamakhemikhali asuke ethuthelwe kwelakuleli esuka eChina. Kuboshwe imenenja yefemu okuthiwa kwakhiwa kuyo lo mbombayi.
Amaphoyisa athi uphenyo lwawo ngale ndawo bese lunezinyanga ezintathu luqaliwe.
Okhulumela amaphoyisa esifundazweni uColonel Vincent Mdunge uthe ngoLwesithathu amaphoyisa agasele kule ndawo athola umshini okukhiqizwa ngawo insipho.
“Bekunamaphakethe acishe afane nenye yensipho (Sunlight) yokuwasha, le nsipho efakwa kuwo. Leli phakethe okufakwa kulo le nsipho lihluke kancane kunaleli lensipho yangempela ngoba alinalo usuku lokusho ukuthi insipho ungayisebenzisa kuze kube yisiphi isikhathi,” kusho uMdunge.
Uthe leli phakethe kumele ulibukisise kahle ukuze ubone umehluko phakathi kwalo nele Sunlight yangempela.
Uthe abanikazi bale nkampani baletha ama-chemical asuka eChina ngenhloso yokuthi adluliselwe emazweni angomakhelwane baseNingizimu Afrika afana noBotswana noZambia.
“Lokhu akwenzeki njengoba lawa makhemikhali ethathwa echwebeni eThekwini ayiswe kule femu afike athakwe ukwenza le nsipho eyimpuphu bese idayiswa ezitolo ezijwayele ukudayisa izimpahla ngamanani aphansi,” kusho uMdunge.
Uthe laba banikazi benkampani babalekela ukukhokha intela kwa-SARS njengoba beletha la makhemikhali abawasebenzisayo kuleli ngokungemthetho noma bengasho ukuthi yini ngempela esuke ikuma container abo nokuthi iya kuphi.
“Okunye okukhathazayo ngale nsipho ukuthi iyingozi kubantu abayisebenzisayo ngoba lawa makhemikhali akwazeki ukuthi athakwe ngendlela yakhona yini,” kuchaza uMdunge.
Uthe imenenja yale femu eneminyaka engu-38 ibekwe icala lokukhwabanisa nelokwephula umthetho ohambisana nokuthuthwa kwezimpahla.
“Umnikazi wefemu useChina okwamanje kodwa uma ebuya naye uzoboshwa,” kuchaza uMdunge. Abakwa Unilever okungabakhiqizi beSunlight abatholakalanga ukuba baphawule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
UMnyango wezaseKhaya uxwayisa omama bezingane
2013-01-02 09:00
Johannesburg - UMnyango wezaseKhaya uthi uzobahlawulisa abazali abangabhalisi ngokusemthethweni abantwana babo, kuze kuphele izinsuku ezingu-30 bezelwe, kubika i-Eyewitness News.
Iphini likaNgqongqoshe uFatima Chohan uvakashele izibhedlela zaseGauteng, ngenhloso yokukhuthaza ngokubaluleka kokubhaliswa kwabantwana, eMnyangweni.
UChohan uthi kucutshungulwa ngenhlawulo ezonikwa omama abangabhalisile abantwana babo.
“Kuzothi kuphela inyanga kuzobe sekudingidwe kwaqedwa. Inhloso ukukhombisa ukuthi uhulumeni akadlali.”
“Sifuna abazali baqinisekise ukuthi abantwana bathola izitifiketi zabo zokuzalwa, zingakapheli izinsuku ezingu-30.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Ngifuna ukudlala koweCarling – TauComment on this story
SIHLE NDLOVU
KUBALANDELI bamanye amaqembu ukufika kwabadlali abafana noMorgan “Mr Reliable” Gould, Eric “Tower” Mathoho, noSiboniso “Pa” Gaxa bekungasho ukukhohlwa nya wumdlali onjengoJimmy Tau oke wehlelwa yifomu wenza namaphutha adlise iqembu.
Nokho abalandeli beKaizer Chiefs bakhombisa ukumthanda kakhulu lo mdlali oke waba ngukaputeni waMakhosi isikhathi eside ngaphambi kokuthi ibhande lithathwe ngu-Itumeleng Khune, ongunozinti.
Lokhu sekuhlale obala kuhle kwayo impahla yembuzi uma kubhekwa amavoti eCarling Black Label Cup ezodlalwa yiChiefs ne-Orlando Pirates eSoccer City ngoJulayi 28. UTau uhamba yedwa kubadlali basemuva abavotelwa ngabalandeli baMakhosi njengoba silobe izolo esenamavoti angu-505 546. Ulandelwa uGould (298 861), Jimmy Jambo (278 426), Gaxa (244 216) noTefu Mashamaite (229 815).
Ngaphandle kokubuye abe nyamanambana kubalendeli beChiefs uTau uke wehlelwa yifomu kumasizini edlule waphinde waba nezinkinga zasekhaya, ikakhulukazi ngesikhathi kushone unina.
Lo mdlali uthe imhlaba umxhwele indlela abakhombisa ukumthanda nokumethemba ngayo abalandeli beChiefs futhi imnika ukuzethemba okukhulu njengoba kuzoqala isizini ka-2012/2013 ye-Absa Premiership.
“Izolo bengibuka amavoti eCarling Cup ngathinteka kakhulu enhliziyweni yami ukubona ukuthi abalandeli bangethembe kangaka. Ngifuna ukwenza konke okusemandleni ukubakhombisa ukuthi kungijabulisa kanjani ukungithanda kwabo. Ngizimisele ngokwenza lokho abakulindele kimi njengomdlali,” kusho uTau.
“Ngiyilokhu engiyikho ngenxa yokungeseka kwabo. Ukubona bekulangazelele kanje ukungibona ngisenkundleni sekwenze ngayibheka ngabomvu isizini ezoqala.”
Lo mdlali uvotelwa kangaka nje kuphele isizini elimele kanti kuke kwavela ukuthi uzohlala izinyanga ezintathu kuya kwezine engalithinti ibhola.
Kodwa izolo uzwakale ewubheke ngabomvu umdlalo weCarling Cup ngoJulayi 28 washo nokusho ukuthi uzibona ephakathi enkundleni ngalolu suku ejabulisa abalandeli abamthandayo.
“Ngiyaziqeqesha neqembu kancane ngiphinde ngiqhubeke ngedwa eceleni. Isimo sami siyethembisa kakhulu futhi maningi amathuba okuthi ngidlale ngoJulayi 28. Uma kunesidingo sokuthi ngidlale ngixhuga ngingakwenza lokho ukuze ngibonge bonke laba bantu abangivotelayo. Ingithinta kakhulu le ndaba yabalandeli beCheifs,” kubeka uTau.
Uthe unethemba elikhulu lokuthi isizini ezoqala izoba yinhle yenze bakhohlwe ngeyedlule ebhimbe kakhulu kubona.
“Ngizoqala ngokwamukela abadlali abasha ngiphinde ngibonge laba abakhona ngokuyibamba ishisa kukubi. Ngiyibona izoba ngehluke kakhuluu isizini entsha uma ubheka abadlali esizobe sesihlome ngabo,” kuphetha uTau.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.
- Verified email addresses: All users on Independent Media news sites are now required to have a verified email address before being allowed to comment on articles. You are only required to verify your email address once to have full access to commenting on articles. For more information please read our comment guidelines


text:
Kudla lubi ukudlwengula eLimpopo
2012-12-31 15:16
Johannesburg - Amantombazanyana amabili okungeneminyaka emithathu ubudala neneminyaka eyisikhombisa ubudala, angamanye amantombazanyana ayisithupha adlwengulwe eLimpopo ngempelasonto.
Lokhu kushiwo ngamaphoyisa, athi sekuboshwe amadoda amathathu ahlanganisa nesosha.
Okhulumela amaphoyisa uBrigadier Hangwani Mulaudzi uthi intombazane eneminyaka emithathu ubudala idlwengulwe ngumakhelwane endaweni yaseLetsitele.
Umama wentombazane ubambe oqotsheni umsolwa, edlwengula ingane yakhe ngasemfuleni oseduze.
Endaweni yaseMaake, ubaba udlwengule indodakazi yakhe eneminyaka eyisikhombisa ubudala.
Isosha elineminyaka engu-22 ubudala liboshiwe endaweni yaseMalale, ngemuva kokudlwengulwa kwentombazane eneminyaka engu-14 ubudala.
"Kukholakala ukuthi umsolwa ubesenezinyanga enukubeza ingane. Umama uthole ngalokhu wase ebikela amaphoyisa ngoMsombuluko.
Kwesinye isehlakalo intombazane eneminyaka engu-16 ubudala, ithathwe yiqulu lamadoda ayoyidlwengula endaweni yaseMaake.
Intombazane eneminyaka engu-13 ubudala ithunjwe ngabafana ababili bayidlwengula eLephalale kanti oneminyaka engu-17 yena udlwengulwe ngesikhathi egoduka ebuya endaweni yokucima ukoma ngoMgqibelo ngezithuba zawo-02:00.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24
kuTwitter (@IzindabaNews24).